Na temelju čl. 24. Pravilnika o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN 27/19 i 77/20) i Lokalne razvojne strategije u ribarstvu za razdoblje 2014. – 2020., Lokalna akcijska grupa u ribarstvu FLAG Alba, dana 28.06.2022. godine objavljuje:

**FLAG NATJEČAJ**

**ZA DODJELU POTPORE PROJEKTIMA U OKVIRU MJERE**

**4.2.1. POTPORA ZA AKTIVNOSTI ULAGANJA U ZAŠTITU OKOLIŠA SA CILJEM OČUVANJA MORSKOG OKOLIŠA, RIBLJIH VRSTA I DRUGIH MORSKIH ORGANIZAMA, TE ZAŠTITU OBALNIH PODRUČJA**

**IZ LOKALNE RAZVOJNE STRATEGIJE U RIBARSTVU 2014. – 2020. FLAG-a ALBA**

**M 4.2.1. – 8/22**

**Verzija: 1.1**

**Datum: 28.06.2022.**

**SADRŽAJ**

[**1. POJMOVI** 1](#_Toc101354349)

[**2. TEMELJI I OPĆE ODREDBE** 5](#_Toc101354350)

[**2.1. ODRŽIVI RAZVOJ RIBARSTVENIH I AKVAKULTURNIH PODRUČJA** 5](#_Toc101354351)

[**2.2. LOKALNA RAZVOJNA STRATEGIJA U RIBARSTVU FLAG-A ALBA** 6](#_Toc101354352)

[**2.3. CILJ FLAG NATJEČAJA U OKVIRU MJERE 4.2.1** 6](#_Toc101354353)

[**2.4. PREDMET I SVRHA FLAG NATJEČAJA U OKVIRU MJERE 4.2.1** 7](#_Toc101354354)

[**2.5. IZNOS, UDIO I INTENZITET JAVNE POTPORE SPECIFIČNI ZA MJERU 4.2.1.** 7](#_Toc101354355)

[**3. UVJETI PRIHVATLJIVOSTI NOSITELJA PROJEKTA** 8](#_Toc101354356)

[**3.1. PRIHVATLJIVI NOSITELJI PROJEKATA** , 8](#_Toc101354357)

[**3.2. PRIHVATLJIVI PARTNERI** 9](#_Toc101354358)

[**3.3. BROJ PRIJAVA PO NOSITELJU PROJEKTA** 9](#_Toc101354359)

[**4. UVJETI PRIHVATLJIVOSTI PROJEKTA** 10](#_Toc101354360)

[**4.1. RAZDOBLJE PROVEDBE PROJEKTA** 10](#_Toc101354361)

[**5. PRIHVATLJIVE AKTIVNOSTI** 10](#_Toc101354362)

[**6. PRIHVATLJIVI I NEPRIHVATLJIVI TROŠKOVI** 11](#_Toc101354363)

[**6.1. OPĆI UVJETI PRIHVATLJIVOSTI TROŠKOVA ZA PROVEDBU MJERA IZ LRSR** 11](#_Toc101354364)

[**6.2. PRIHVATLJIVI TROŠKOVI U OKVIRU OVOG FLAG NATJEČAJA** 12](#_Toc101354365)

[**6.3. NEPRIHVATLJIVI TROŠKOVI U OKVIRU OVOG FLAG NATJEČAJA** 14](#_Toc101354366)

[**7. OBVEZE NOSITELJA PROJEKTA** 15](#_Toc101354367)

[**8. KRITERIJI ODABIRA** 17](#_Toc101354368)

[**9. ADMINISTRATIVNE INFORMACIJE** 19](#_Toc101354369)

[**9.1. IZGLED I SADRŽAJ PRIJAVE PROJEKATA** 19](#_Toc101354370)

[**9.2. PODNOŠENJE PRIJAVA PROJEKTA** 19](#_Toc101354371)

[**9.3. IZMJENA I/ILI ISPRAVAK TE PONIŠTENJE FLAG NATJEČAJA** 20](#_Toc101354372)

[**9.4. DOSTAVA ODLUKA/OBAVIJESTI/ZAHTJEVA NOSITELJU PROJEKTA** 21](#_Toc101354373)

[**9.5. DOSTAVA ZAHTJEVA ZA DOPUNU/OBRAZLOŽENJE/ISPRAVAK TIJEKOM POSTUPKA ODABIRA PROJEKATA** 21](#_Toc101354374)

[**9.6. POVLAČENJE PRIJAVE PROJEKTA IZ POSTUPKA ODABIRA PROJEKTA** 22](#_Toc101354375)

[**9.7. PITANJA I ODGOVORI TE OBJAVA REZULTATA FLAG NATJEČAJA** 22](#_Toc101354376)

[**9.8. ZAŠTITA PODATAKA** 23](#_Toc101354377)

[**10. POSTUPAK ODABIRA PROJEKATA NA FLAG RAZINI** 23](#_Toc101354378)

[**10.1. FAZE U POSTUPKU ODABIRA PROJEKATA NA FLAG RAZINI** 23](#_Toc101354379)

[**10.1.1. ADMINISTRATIVNA KONTROLA PROJEKATA (ANALIZA 1)** 23](#_Toc101354380)

[**10.1.2. OCJENJIVANJE PROJEKATA (ANALIZA 2)** 23](#_Toc101354381)

[**10.1.3. DONOŠENJE ODLUKA OD STRANE UPRAVNOG ODBORA FLAG-A** 24](#_Toc101354382)

[**10.1.4. PRIGOVORI NA ODLUKE FLAG-A** 25](#_Toc101354383)

[**11. POSTUPAK DODJELE POTPORE NA RAZINI UPRAVLJAČKOG TIJELA** 26](#_Toc101354384)

[**12. POSTUPCI U RAZDOBLJU PROVEDBE PROJEKATA/OPERACIJA** 26](#_Toc101354385)

[**12.1. IZVJEŠTAJ O NAPRETKU** 26](#_Toc101354386)

[**12.2. ODUSTAJANJE I PONIŠTENJE OBVEZE** 27](#_Toc101354387)

[**12.3. PROMJENE U PROJEKTIMA/OPERACIJAMA** 28](#_Toc101354388)

[**12.4. KONTROLA NA TERENU I POSJETA OPERACIJI** 28](#_Toc101354389)

[**12.5. ISPLATA SREDSTAVA** 29](#_Toc101354390)

[**12.5.1. PODNOŠENJE ZAHTJEVA ZA ISPLATU OD STRANE NOSITELJA PROJEKTA** 29](#_Toc101354391)

[**12.5.2. OBRADA ZAHTJEVA ZA ISPLATU I DONOŠENJE ODLUKA** 30](#_Toc101354392)

[**12.6. POVRAT SREDSTAVA** 31](#_Toc101354393)

[**12.7. ČUVANJE DOKUMENTACIJE** 31](#_Toc101354394)

[**12.8. INFORMIRANJE I VIDLJIVOST** 31](#_Toc101354395)

[**13. POPIS DOKUMENTACIJE FLAG NATJEČAJA** 32](#_Toc101354396)

# **1. POJMOVI**

**Agencija za plaćanja u poljoprivredi, ribarstvu i ruralnom razvoju** (u daljnjem tekstu: Agencija za plaćanja) je posredničko tijelo Upravljačkog tijela koje vrši isplate korisnicima, sukladno Uredbi Vlade Republike Hrvatske o tijelima u sustavu upravljanja i kontrole provedbe Operativnog programa za pomorstvo i ribarstvo Republike Hrvatske za programsko razdoblje 2014. – 2020. (NN[[1]](#footnote-1) broj 100/18).

**Ciljani korisnici** su organizacije ili pojedinci na koje projekt neposredno utječe i koji su na neki način direktno uključeni u provedbenu fazu projekta.

**CLLD (eng. Community Led Local Development – lokalni razvoj pod vodstvom zajednice*)*** je mehanizam za uključivanje partnera na lokalnoj razini, uključujući i predstavnike civilnog društva i lokalne gospodarske dionike, u izradu i provedbu integrirane lokalne razvojne strategije u ribarstvu koja pomaže njihovom području u prijelazu k održivoj budućnosti.

**Fizički dovršena ili u cijelosti provedena operacija** je operacija u okviru koje su radnje/aktivnosti koje vode do rezultata u potpunosti provedene, neovisno o tome da li su izvršena sva plaćanja vezana uz tu operaciju.

**FLAG-administrator** je osoba koja obavlja administrativnu kontrolu prijave projekta i/ili Zahtjeva za isplatu te provodi posjetu operaciji „site visit“. FLAG-administrator može biti zaposlenik FLAG-a, volonter FLAG-a i/ili vanjski stručnjak angažiran za tu vrstu posla.

**FLAG natječaj** je natječaj na razini FLAG-a koji provodi FLAG za mjeru/podmjeru/aktivnosti/operaciju koja je navedena u LRSR FLAG-a i namijenjena je nositeljima projekata na području FLAG-a.

**Gospodarski sektor ribarstva** je gospodarska interesna skupina ribarstva koja obuhvaća pravne ili fizičke osobe koje su vlasnici ili ovlaštenici važeće povlastice za obavljanje gospodarskog ribolova, ovlaštenici povlastice za uzgoj morske ribe i drugih morskih organizama i/ili povlastice za akvakulturu, subjekti u poslovanju s hranom sukladno posebnom propisu koji su korisnici odobrenih ili registriranih objekata u poslovanju s hranom životinjskog podrijetla za žive školjkaše i /ili proizvode ribarstva te ribarske zadruge, udruge, klasteri i ostali oblici udruživanja iz područja ribarstva.

**Građenje** je izvedba građevinskih i drugih radova (pripremni, zemljani, konstruktorski, instalaterski, završni te ugradnja građevnih proizvoda, opreme ili postrojenja) kojima se gradi nova građevina, rekonstruira, održava ili uklanja postojeća građevina, a sukladno posebnim propisima koji uređuju područje gradnje.

**Građevina** je građenjem nastao i s tlom povezan sklop, izveden od svrhovito povezanih građevnih proizvoda sa ili bez instalacija, sklop s ugrađenim postrojenjem, samostalno postrojenje povezano s tlom ili sklop nastao građenjem, a sukladno posebnim propisima koji uređuju područje gradnje;

**Intenzitet potpore** je udio javne potpore u prihvatljivim troškovima operacije projekta izražen u postotcima.

**Javni izdatak** su sve javne potpore u financiranju operacija, koje potječu iz proračuna nacionalnih, regionalnih ili lokalnih tijela javne vlasti, proračuna Unije povezanog s europskim strukturnim i investicijskim fondovima (ESI fondovi), proračuna tijela javnog prava ili proračuna udruga javnih tijela vlasti ili tijela javnog prava te koje, u svrhu određivanja stope sufinancirana za programe ili prioritete ESFa, mogu obuhvaćati sva financijska sredstva kojima zajednički doprinose poslodavci i radnici.

**Javni prostor** je zatvoreni prostor u vlasništvu Republike Hrvatske, jedinice lokalne/regionalne samouprave ili javnopravnog tijela ili ustanove namijenjen skupnom boravku ljudi, a obuhvaća građevine odnosno prostore u građevinama u kojima se obavljaju djelatnosti iz područja zdravstva, dječje i socijalne zaštite, odgoja i obrazovanja, športa i rekreacije,  kulture i umjetnosti, prometa, uključujući čekaonice, prostorije za sastanke, sve dvorane za okupljanje ljudi, gledališta, javna prometna sredstva i sl.

**Javno dobro** je stvar u vlasništvu Republike Hrvatske, jedinice lokalne/regionalne samouprave ili nekog javnopravnog tijela ili ustanove određene posebnim propisom namijenjene za uporabu svim osobama koje se njima mogu služiti na način koji je, poradi ostvarenja te namjene, odredilo javnopravno tijelo i ustanova kojoj je dano na upravljanje ili  namijenjeno neposrednom izvršavanju prava i dužnosti Republike Hrvatske, JL(R)S, te njezinih javnopravnih tijela i ustanova.

**Javnopravno tijelo** je tijelo državne uprave, drugo državno tijelo, tijelo jedinice lokalne i područne (regionalne) samouprave i pravna osoba koja ima javne ovlasti.

**Kontrola ex-post** je kontrola koju provodi Upravljačko tijelo u razdoblju od pet godina od završnog plaćanja korisniku.

**Kontrola u ranijoj fazi** je kontrola na terenu koju Upravljačko tijelo provodi za radove/opreme koje zbog prirode tih radova odnosno tipa/namjene opreme nije moguće provjeriti redovnom kontrolom.

**Kontrola redovna** je kontrola na terenu koju provodi Upravljačko tijelo nakon završetka operacije, tj. nakon podnošenja Zahtjeva za isplatu.

**Krajnji korisnici** su osobe i organizacije te skupine koje nisu direktno uključene u provedbu projekta nego on na njih ima indirektan utjecaj.

**Lokalna akcijska skupina u ribarstvu** (u daljnjem tekstu: **FLAG**) je lokalna inicijativa u ribarstvu kojoj je odobrena lokalna razvojna strategija u ribarstvu i koja je službeno priznata od strane Upravljačkog tijela.

**Lokalna razvojna strategija u ribarstvu** (u daljnjem tekstu: **LRSR**) je strateški plansko-razvojni dokument koji izrađuje i provodi FLAG za ribarstveno područje na koje se odnosi, a obuhvaća usklađen skup mjera, s pripadajućim aktivnostima, čija je svrha ostvarivanje lokalnih ciljeva i potreba te koje doprinose ostvarivanju strategije Unije za pametan, održiv i uključiv razvoj i koje osmišljava i provodi FLAG.

**Lokalna razvojna strategija u ribarstvu FLAG-a Alba**  (u daljnjem tekstu: LRSR) je Lokalna razvojna strategija u ribarstvu FLAG-a Alba, odobrena od strane Upravljačkog tijela 6. lipnja 2017. godine, izmijenjena Odlukama o odobrenju izmjena u okviru Mjere III.2/III.3. provedba lokalnih razvojnih strategija u ribarstvu od dana 25. rujna 2018. godine, 19. rujna 2019. godine, 24. srpnja 2020.godine te Ispravkom Odluke o odobrenju izmjene od 21. rujna 2020. godine zatim Odlukama o odobrenju izmjena od 26. studenog 2021. godine i 29. ožujka 2022. godine te je dostupna na mrežnim stranicama [www.flagalba.hr](http://www.flagalba.hr).

**Mikro, malo ili srednje poduzeće (MSP)** je mikro, malo ili srednje poduzeće kako je definirano Preporukom Komisije 2003/361/EZ od 6. svibnja 2003. o definiciji mikro, malih ili srednjih poduzeća (SL L 124 od 20. svibnja 2003.) (dalje: Preporuka Komisije 2003/361/EZ).

**Morski okoliš** je životni prostor organizama i njihovih zajednica koji je određen karakterističnim fizičkim, kemijskim i biološkim značajkama, a obuhvaća: područja otvorenog mora, riječna ušća (estuarije) te morska obalna područja, uključujući unutarnje morske vode, teritorijalno more, morsko dno, morsko podzemlje, odnosno morske vode.

**Nepravilnost** je svako kršenje prava Europske unije ili Republike Hrvatske u vezi s njegovom primjenom koje proizlazi iz djelovanja ili propusta gospodarskog subjekta uključenog u provedbu ESI fondova koje šteti, ili bi moglo naštetiti proračunu Europske unije ili Republike Hrvatske, tako da optereti proračun Europske unije ili Republike Hrvatske neopravdanim troškom.

**Nositelj projekta** je svaki subjekt koji je podnio prijavu projekta na temelju objavljenog FLAG natječaja i izravno je odgovoran za početak, upravljanje, provedbu i rezultate projekta.

**Odobrena LRSR**  je odobrena lokalna razvojna strategija u ribarstvu službeno priznatog FLAG-a od strane Upravljačkog tijela.

**Odabrani projekt** je projekt odabran na FLAG natječaju.

**Operativni program za pomorstvo i ribarstvo Republike Hrvatske za razdoblje 2014. – 2020.** je dokument koji sadrži odabrane prioritete i ciljeve koji se trebaju ostvariti uz pomoć mjera strukturne politike u ribarstvu sufinanciranih sredstvima potpore iz Europskog fonda za pomorstvo i ribarstvo.

**Operacija** jeprojekt, ugovor, aktivnost ili skupina projekatakoji doprinose ostvarivanju ciljeva prioriteta Europske unije „Povećanje zaposlenosti i teritorijalne kohezije“ odnosno odobrene LRSR te koje je odabrao FLAG na temelju FLAG natječaja a odobrilo Upravljačko tijelo.

**Oprema** je materijalno sredstvo/roba koje korisnik posjeduje ili nabavlja za korištenje u provedbi projekta/operacije.

**Organizacija civilnog društva** – neprofitna organizacija, pravna osoba osnovana sukladno Zakonu u udrugama ili Zakonu o zakladama.

**Partner/projektni partner** - svaka pravna ili fizička osoba javnog ili privatnog prava koja koristi dio projektnih sredstava i sudjeluje u provedbi projekta provodeći povjerene mu projektne aktivnosti u skladu sa Sporazumom o partnerstvu Korisnika (Nositelja projekta) i Partnera.

**Poduzeće** je svaki subjekt koji se bavi ekonomskom djelatnošću bez obzira na njegov pravni oblik.

**Ponuditelj** je poslovni subjekt od kojeg korisnik pribavlja ponudu za određenu robu i/ili radove i/ili usluge.

**Posjeta operaciji** je oblik kontrole na terenu u obliku posjete operaciji „site visit“ prije plaćanja i tijekom petogodišnjeg razdoblja nakon izvršenog konačnog plaćanja koju provodi FLAG. Posjeta operaciji obuhvaća samo fizički segment operacije, kojom se potvrđuje završetak i funkcionalnost operacija, postojanje roba/usluga prijavljenih putem Zahtjeva za isplatu te provedba mjera promidžbe i informiranja.

**Projekt**je pojedinačna aktivnost ili skup aktivnosti koje predstavljaju cjelokupnu i sveobuhvatnu investiciju, a sastoje se od prihvatljivih i neprihvatljivih troškova te pripada određenoj mjeri odobrene LRSR.

**Proračun, proračunski i izvanproračunski korisnici** su državni proračun, proračuni jedinica lokalne i područne/regionalne samouprave, izvanproračunski fondovi, tijela državne uprave i državne vlasti, tijela jedinica lokalne i područne/regionalne samouprave, ustanove u djelatnosti zdravstva, kao i druge pravne osobe koje se na temelju posebnih propisa financiraju iz proračuna odnosno ostali proračunski izvanproračunski korisnici definirani važećim Pravilnikom o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika.

**Radni dan** je svaki dan koji nije subota, nedjelja ili blagdan odnosno svaki dan kada Upravljačko tijelo ili FLAG radi.

**Rekonstrukcija** je izvedba građevinskih i drugih radova na postojećoj građevini kojima se utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanje, uklanjanje vanjskog dijela građevine, izvođenje radova radi promjene namjene građevine ili tehnološkog procesa i sl.), odnosno izvedba građevinskih i drugih radova na ruševini postojeće građevine u svrhu njezine obnove, a sukladno posebnim propisima koji uređuju područje gradnje.

**Ribarstveno područje** je funkcionalno koherentno područje u zemljopisnom, gospodarskom i društvenom smislu koje obuhvaća jedno ili više naselja unutar najmanje pet jedinica lokalne samouprave, od kojih najmanje tri moraju biti priobalne ili otočne jedinice lokalne samouprave, izravno povezane bilo kopnom, morem ili vodom, koje ima više od 10.000, a manje od 150.000 stanovnika sukladno članku 33. stavku 6. Uredbe (EU) br. 1303/2013 i uzimajući u obzir da jedno naselje može pripadati isključivo jednom ribarstvenom području.

**Skriveni radovi/oprema/promotivni materijali/aktivnosti** su radovi/oprema/promotivni materijali/aktivnosti koje zbog prirode tih radova odnosno tipa/namjene opreme/promotivnih materijala/aktivnosti nije moguće provjeriti fizičkim uvidom ili kontrolom na terenu koja se provodi nakon završetka operacije, tj. nakon podnošenja Zahtjeva za isplatu, a prije donošenja Odluke o isplati.

**Sukob interesa** je svaki slučaj koji utječe na sposobnost ponuditelja da dostavi objektivnu i nepristranu ponudu i svaki razlog povezan s mogućim ugovorima u budućnosti ili konflikt s drugim prošlim ili sadašnjim obvezama ponuditelja odnosno svaki slučaj kako je definirano FLAG natječajem, Pravilnikom o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN [27/2019 i 77/20)](http://narodne-novine.nn.hr/clanci/sluzbeni/2016_10_96_2070.html) te Pravilima i uputama za provedbu nabave na mrežnim stranicama Upravljačkog tijela ([https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/).](https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/%29.%20%20)

**Sumnja na prijevaru** je nepravilnost koja je razlog za pokretanje upravnih ili sudskih postupaka na nacionalnoj razini kako bi se utvrdilo postojanje postupanja s namjerom, osobito prijevare, iz članka 1. stavka 1. točke a) Konvencije o zaštiti financijskih interesa Zajednice sastavljene Aktom Vijeća od 26. srpnja 1995. o sastavljanju Konvencije o zaštiti financijskih interesa Zajednice (SL C316, 27. 11. 1995.).

**Tijelo javnog prava** je svako tijelo koje se uređuje javnim pravom u smislu članka 1. točke 9. Direktive 2004/18/EZ Europskog parlamenta i Vijeća te svaka Europska grupacija za teritorijalnu suradnju (EGTS) uspostavljena u skladu s Uredbom (EZ) br. 1082/2006 Europskog parlamenta i Vijeća, bez obzira smatra li se EGTS u odgovarajućim nacionalnim provedbenim odredbama tijelom javnog prava ili privatnog prava.

**Tijelo za ovjeravanje** je središnje tijelo nadležno za obavljanje funkcija i dužnosti iz članka 126. Uredbe (EU) br. 1303/2013 u okviru sustava upravljanja i kontrole provedbe Operativnog programa.

**Tijelo za reviziju** je tijelo nadležno za obavljanje funkcija i dužnosti iz članaka 127. Uredbe (EU) br. 1303/2013 u okviru sustava upravljanja i kontrole provedbe Operativnog programa (NN 129/2014).

**Ulaganje** je prihvatljiv dio projekta za koji se traži potpora putem FLAG natječaja.

**Upravljačko tijelo** je tijelo nadležno za obavljanje funkcija i dužnosti iz članka 125. Uredbe (EU) br. 1303/2013 u okviru sustava upravljanja i kontrole provedbe Operativnog programa.

**Viša sila“ i/ili „izvanredne okolnosti** suizvanredne, vanjske okolnosti koje se nisu mogle predvidjeti, niti su ih Upravljačko tijelo, Posredničko tijelo Upravljačkog tijela ili korisnik mogli spriječiti, izbjeći ili otkloniti te za koje nije odgovorna niti jedna od strana u postupku provedbe Operativnog programa.

**Ostali pojmovi u smislu ovog FLAG natječaja - imaju jednako značenje kao pojmovi uporabljeni u Uredbi (EU) br. 508/2014, Uredbi (EU) br. 1303/2013 i Pravilniku o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN 27/2019 i 77/2020).**

# **2. TEMELJI I OPĆE ODREDBE**

FLAG natječaj za dodjelu potpore projektima u okviru **Mjere 4.2.1. Potpora za aktivnosti ulaganja u zaštitu okoliša sa ciljem očuvanja morskog okoliša, ribljih vrsta i drugih morskih organizama, te zaštitu obalnih područja (u daljnjem tekstu: Mjera 4.2.1.)** raspisan je sukladno Pravilniku o uvjetima, kriterijima, načinu odabira, financiranja i provedbe lokalnih razvojnih strategija u ribarstvu NN 27/2019 i 77/2020 (u daljnjem tekstu: **Pravilnik o provedbi LRSR**) i Smjernicama za provedbu lokalnih razvojnih strategija u ribarstvu.

Putem ovog FLAG natječaja u okviru Mjere 4.2.1 definiraju se predmet, svrha, iznos raspoloživih sredstava; uvjeti prihvatljivosti projekta, nositelja projekta i partnera (ako je primjenjivo), prihvatljivi i neprihvatljivi troškovi te kriteriji odabira, s pratećom dokumentacijom; detaljan postupak odabira projekata, visina i intenzitet potpore s jasno definiranim kriterijima uvećanja, ako je primjenjivo; način, uvjeti i rokovi prijave projekta; rok provedbe projekta i prihvatljivosti troškova te popis priloga i obrazaca.

|  |
| --- |
| ***Napomena:*** *Prije pripreme prijave projekta, nositelji projekata i partner(i) (ako je primjenjivo) su pozvani proučiti glavne dokumente povezane s ovim FLAG natječajem.* |

## **2.1. ODRŽIVI RAZVOJ RIBARSTVENIH I AKVAKULTURNIH PODRUČJA**

Financijski instrument Europske unije koji doprinosi strategiji Europa 2020. te provedbi ciljeva iz Zajedničke ribarstvene politike je **Europski fond za pomorstvo i ribarstvo** (u daljnjem tekstu: EFPR). EFPR-om se provode prioriteti Unije za održivi razvoj ribarstva i akvakulture i povezanih aktivnosti koji odražavaju relevantne tematske ciljeve iz Uredbe (EU) br. 1303/2013 o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo.

**EFPR podupire održivi razvoj ribarstvenih područja prema pristupu lokalnom razvoju pod vodstvom zajednice** što doprinosi postizanju specifičnih ciljeva prioriteta Unije 4. „Povećanje zaposlenosti i teritorijalne kohezije“.

Lokalni razvoj pod vodstvom zajednice (eng. *Community Led Local Development*; u daljnjem tekstu CLLD) je izraz kojim se koristi Europska komisija kako bi opisala pristup koji tradicionalnu razvojnu politiku koja kreće odozgo nadolje preokreće naglavce. U okviru CLLD-a ljudi preuzimaju inicijativu i stvaraju lokalno partnerstvo koje oblikuje i provodi integriranu razvojnu strategiju. Strategija se oblikuje tako da se nadovezuje na socijalne, okolišne i gospodarske jake strane ili prednosti zajednice umjesto da samo nadoknađuje njezine nedostatke. Iz tog razloga partnerstvo se dugoročno financira i samo odlučuje kako iskoristiti sredstva.

Ciljevi CLLD-a su povećanje zaposlenosti i teritorijalne kohezije putem promicanja gospodarskog rasta, društvene uključenosti, stvaranja radnih mjesta i pružanja podrške upošljivosti i mobilnosti radne snage u obalnim i kontinentalnim zajednicama koje ovise o ribolovu i akvakulturi, uključujući diversifikaciju aktivnosti u ribarstvu te prema ostalim sektorima pomorskog gospodarstva.

Postizanje navedenih ciljeva provodi se potporom za lokalni razvoj pod vodstvom zajednice, pristupom „odozdo prema gore“ (eng. bottom-up) u okviru **lokalnih partnerstva sastavljenih od predstavnika gospodarskog, civilnog i javnog sektora čime se odražava lokalna zajednica, a u cilju izrade i provedbe Lokalnih razvojnih strategija u ribarstvu (u daljnjem tekstu: LRSR).**

## **2.2. LOKALNA RAZVOJNA STRATEGIJA U RIBARSTVU FLAG-A ALBA**

Odlukom o odobrenju LRSR izdane 6. lipnja 2017. godine Lokalnoj akcijskoj grupi u ribarstvu Alba, Odlukama o odobrenju izmjena u okviru Mjere III.2/III.3. provedba lokalnih razvojnih strategija u ribarstvu od dana 25. rujna 2018. godine, 19. rujna 2019., 24. srpnja 2020. godine te Ispravkom Odluke o odobrenju izmjena od 21. rujna 2020. godine zatim Odlukom o odobrenju izmjena od 26. studenog 2021. godine i 29. ožujka 2022. godine, ostvareni su svi preduvjeti za dodjelu ukupne javne potpore u iznosu od 14.709.158,75 HRK[[2]](#footnote-2). Od ukupnog iznosa javne potpore, 3.060.543,75 HRK je dodijeljeno za tekuće troškove i troškove vođenja, te ostatak u iznosu od 11.648.615,00 HRK je raspoloživ dionicima ribarstvenog područja FLAG-a Alba za provedbu operacija u okviru odobrenih mjera LRSR putem natječaja koje objavljuje FLAG. U natječajima koji objavljuje FLAG se propisuju uvjeti, kriteriji, način dodjele potpore i obveze sukladno postupcima koje FLAG provodi prilikom odabira operacija u okviru odobrenih mjera LRSR.

Temeljem analize stanja u LRSR, kojom su utvrđene snage, slabosti, mogućnosti i prijetnje područja, analizom anketnih upitnika, te direktnom komunikacijom na sastancima i radionicama sa lokalnim dionicima unutar FLAG područja, određeni su ciljevi LRSR i identificirane aktivnosti odnosno mjere, kojima će se postići postavljeni specifični ciljevi sukladno identificiranim potrebama ribarstvenog područja. U ribarstvenom području FLAG-a Alba identificirano je 5 razvojnih ciljeva: Strateški cilj 1. Dodavanje vrijednosti ribarskim proizvodima jačanjem konkurentnosti gospodarstva ulaganjem u razvoj mikro, malih i srednjih poduzeća u sektoru ribarstva i marikulture; Strateški cilj 2. Poboljšati gospodarske prilike FLAG područja i njegovu prepoznatljivost diversifikacijom ponude kroz ulaganja u sinergiju ribarstva i turizma, te očuvanja ribarske/maritimne tradicije i baštine; Strateški cilj 3. Poboljšati uvjete rada i olakšati rad ribara, te kvalitetu života lokalnog stanovništva ulaganjem u komunalnu i drugu infrastrukturu; Strateški cilj 4. Poboljšati zaštitu okoliša na području s ciljem dostizanja standarda EU; Strateški cilj 5. Ojačati međusektorsku suradnju sa ciljem osnaživanja cijelog FLAG područja povećanjem konzumacije ribe i drugih morskih organizama.

## **2.3. CILJ FLAG NATJEČAJA U OKVIRU MJERE 4.2.1**

**Opći cilj FLAG natječaja:** Doprinos LEADER/CLLD pristupu kao osnovi za lokalni razvoj zajednice financiran iz Europskih strukturnih i investicijskih fondova (u daljnjem tekstu: ESI fondovi) 2014. – 2020.

**Specifični cilj FLAG natječaja (strateški cilj SC4 iz LRSR-a):** Poboljšati zaštitu okoliša na području s ciljem dostizanja standarda EU.

Ulaganja u sklopu ove mjere odnose se na edukativno-informativne aktivnosti o zaštiti, promotivne aktivnosti izrade letaka, brošura, publikacija videa i dr., aktivnosti čišćenja morskog okoliša i obalnih područja, izrada studija u svrhu zaštite i očuvanja morskog okoliša, ribljih vrsta i drugih morskih organizama, te zaštitu obalnih područja te druge slične aktivnosti koje doprinose ostvarenju rezultata cilja 4. Ova mjera podržava ulaganja u mjere zaštite okoliša i prirode povezanih sa sektorom ribarstva na području FLAG-a.

U okviru Specifičnog cilja 4. Poboljšati zaštitu okoliša na području s ciljem dostizanja standarda EU opisana je Mjera 4.2.1. Potpora za aktivnosti ulaganja u zaštitu okoliša sa ciljem očuvanja morskog okoliša, ribljih vrsta i drugih morskih organizama, te zaštitu obalnih područja.

## **2.4. PREDMET I SVRHA FLAG NATJEČAJA U OKVIRU MJERE 4.2.1**

Predmet ovog FLAG natječaja je dodjela javne potpore za provedbu Mjere 4.2.1. u okviru odobrene LRSR za aktivnosti ulaganja u zaštitu okoliša sa ciljem očuvanja morskog okoliša, ribljih vrsta i drugih morskih organizama, te zaštitu obalnih područja.

Područje FLAG-a karakterizira prisutnost brojnih prirodnih bogatstava, geomorfološka, biogeografska i klimatološka raznolikost. 17,7% područja FLAG-a uključeno je u NATURA 2000 područja, a karakteriziraju ga brojni izvori pitke vode, more, bogatstvo morske flore i faune te je potrebno podržati aktivnosti koje će pozitivno utjecati na okoliš kroz ulaganja koja se odnose na očuvanje mora i morskog dna, ribljih i drugih vrsta, prevenciju onečišćenja koja nastaju kao posljedica ribarenja.

## **2.5. IZNOS, UDIO I INTENZITET JAVNE POTPORE SPECIFIČNI ZA MJERU 4.2.1.**

Ukupno raspoloživa sredstva javne potpore za sufinanciranje Mjere 4.2.1. iznose 87.994,95 EUR u kunskoj protuvrijednosti od 652.878,53 HRK[[3]](#footnote-3)

Sredstva javne potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 85% u iznosu od 74.795,71 EUR (554.946,77 HRK) i Republika Hrvatska s 15% u iznosu od 13.199,24 EUR (97.931,76 HRK).

|  |
| --- |
| ***Napomena:***  *FLAG zadržava pravo povećanja raspoloživih sredstva po ovom FLAG natječaju.* |

**Najniži iznos javne potpore po projektu: 500,00 EUR u protuvrijednosti u HRK[[4]](#footnote-4)**

**Najviši iznos javne potpore po projektu: 45.000,00 EUR u protuvrijednosti u HRK[[5]](#footnote-5)**

**Iznos javne potpore za aktivnost pod rednim brojem 6. navedene u Poglavlju 5. ovog natječaja ne može biti viši od 5.000,00 EUR.**

Osnovni intenzitet potpore **iznosi 50% ukupnih prihvatljivih troškova u okviru operacije/ projekta.**

Sukladno članku 8. stavak 2. Pravilnika o provedbi LRSR, ukoliko je korisnik javnopravno tijelo intenzitet potpore iznosi 100% ukupno prihvatljivih troškova.

Intenzitet potpore može biti 100% ukupno prihvatljivih troškova projekta/operacije u slučaju da projekt odnosno operacija zadovoljava kriterije: zajedničkog korisnika, zajedničkog interesa i inovativne značajke na lokalnoj razini.

Pod pojmom **„Zajednički korisnik“** podrazumijevaju se sljedeći tipovi nositelja projekta i partnera (ako je primjenjivo) :

– pravna osoba u vlasništvu ili pretežitom vlasništvu jedinice lokalne samouprave, a koje nije javnopravno tijelo;

- organizacije civilnog društva.

Operacija odnosno projekt ima „**Zajednički interes“** ako ju provodi Zajednički korisnik i ako je u kolektivnom interesu članova Zajedničkog korisnika te opće javnosti. Takva operacija treba obuhvaćati više od zbroja pojedinačnih interesa članova Zajedničkog korisnika. Zajednički interes kojim se podrazumijeva doprinos interesu opće javnosti podrazumijeva provedbu aktivnosti koje pridonose zaštiti i očuvanju morskog okoliša na FLAG području.

Pod pojmom „**Inovativne značajke**“ podrazumijeva se uvođenje novih aktivnosti, razvoj ili uvođenje novih ili poboljšanih proizvoda, opreme i usluga te uvođenje novih i poboljšanih postupka na FLAG području.

U slučaju da nositelj projekta/partner (ako je primjenjivo) traži veći intenzitet potpore od 50% sukladno gore navedenim kriterijima, a to nije jasno razvidno u obrascu 1.A Zahtjeva za potporu i Obrascu 1.B. Zahtjev za potporu - Lista troškova ili nije obrazložio udovoljavanje kriteriju za povećanje intenziteta javne potpore u okviru Obrasca 1.A., smatrati će se da veći intenzitet nije niti zatražen.

Tablica 1. Intenzitet potpore – sažetak

|  |  |
| --- | --- |
| **KRITERIJ** | **INTENZITET POTPORE** |
| Sukladno članku 8. stavak 2. Pravilnika o provedbi LRSR, ukoliko je **korisnik javnopravno tijelo** intenzitet potpore iznosi 100% ukupno prihvatljivih troškova projekta.  | **100%** |
| Intenzitet potpore iznosi 100% ukupno prihvatljivih troškova za projekte koji **zadovoljava kriterije zajedničkog korisnika, zajedničkog interesa i inovativne značajke.** | **100%** |
| Ukoliko nisu zadovoljena tri navedena kriterija (zajednički korisnik, zajednički interes i inovativne značajke) te projekt ne provode korisnici koji predstavljaju javnopravno tijelo intenzitet potpore iznosi 50% ukupno prihvatljivih troškova projekta. | **50%** |

Ukoliko je nositelj projekta/partner javnopravno tijelo kod takvog korisnika ne provjerava se da li projekt odnosno operacija zadovoljava kriterij zajedničkog korisnika, kriterij zajedničkog interesa i kriterij inovativne značajke.

# **3. UVJETI PRIHVATLJIVOSTI NOSITELJA PROJEKTA**

## **3.1. PRIHVATLJIVI NOSITELJI PROJEKATA**

**Prihvatljivi nositelji projekta u okviru provedbe FLAG natječaja za Mjeru 4.2.1 su:**

Prema tipu: Privatna poduzeća (trgovačka društva) ili obrti u sektoru ribarstva ili akvakulture te izvan sektora ribarstva i akvakulture, jedinice lokalne samouprave i pravna osoba u vlasništvu ili pretežitom vlasništvu jedinice lokalne samouprave, turističke zajednice, udruge, javne ustanove i lučka uprava.

Prema kategoriji (ako je primjenjivo): mikro, mala ili srednja poduzeća.

**Prihvatljivi nositelji projekata unutar Mjere 4.2.1 moraju ispuniti i sljedeće uvjete:**

1. Nositelj projekta mora imati sjedište ili imati podružnicu unutar područja FLAG-a Alba;
2. Nositelj projekta mora imati podmirene financijske obveze prema Državnom proračunu RH po osnovi javnih davanja;
3. Nositelj projekta mora biti upisan u nadležne matične registre sukladno regulatornom okviru;
4. Odgovorna osoba/osoba ovlaštena za zastupanje mora biti u mandatu, razvidno iz uvida u matične registre sukladno regulatornom okviru (ako je primjenjivo).
5. Nositelj projekta ne smije biti u stečaju, pred stečajnom postupku ili likvidaciji;
6. Nositelj projekta ne smije biti u sukobu interesa s izvođačima radova i/ili ponuditeljima/dobavljačima roba i/ili usluga koji su predmet ulaganja odnosno nepostojanje ostalih slučajeva sukoba interesa u postupcima nabave i provedbe operacije.
7. Nositelj projekta je prihvatljiv ako zadovoljava uvjete iz članka 19. Pravilnika o provedbi LRSR, a na temelju čl. 10. Uredbe (EU) br. 508/2014.

Na temelju čl. 10 Uredbe (EU) br. 508/2014 i članka 19. Pravilnika o provedbi LRSR nisu prihvatljive operacije za koje prijavu podnosi nositelj projekata za kojeg je utvrđeno da je:

1. počinio neko kazneno djelo iz članaka 3. i 4. Direktive 2008/99/EZ Europskog parlamenta i Vijeća od 19. studenoga 2008. o zaštiti okoliša putem kaznenog prava (SL L328, 6. 12. 2008.);
2. počinio teški prekršaj na temelju članka 42. stavka 1. Uredbe Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredba (EZ) br. 1093/94 i (EZ) br. 1447/1999 (SL L 286 od 29.10.2008.) (u daljnjem tekstu: Uredba (EZ) br. 1005/2008) ili članka 90. stavka 1. Uredbe (EZ) br. 1224/2009 od 20. studenog 2009, o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343 od 22.12.2009.) (u daljnjem tekstu: Uredba (EZ) br. 1224/2009), a što je utvrđeno od strane nadležnog tijela;
3. vlasnik plovila i/ili ovlaštenik povlastice plovila koje je na Unijinom popisu nezakonitih, neprijavljenih i nereguliranih plovila kako je određeno u članku 40. stavku 3. Uredbe (EZ) br. 1005/2008 ili plovi pod zastavom zemlje s popisa nekooperativnih trećih zemalja iz članka 33. te Uredbe;
4. počinio teški prekršaj Zajedničke ribarstvene politike koji je kao takav određen u drugom zakonodavstvu koje su donijeli Europski parlament i Vijeće;
5. počinio prijevaru u okviru Europskog fonda za ribarstvo ili Europskog fonda za pomorstvo i ribarstvo, a sukladno članku 1. Konvencije o zaštiti financijskih interesa sastavljene Aktom Vijeća od 26. srpnja 1995. o sastavljanju Konvencije o zaštiti financijskih interesa Zajednice (SL C316, 27. 11. 1995.).

Uvjeti iz točke a) primjenjuju se u slučaju operacija koje se odnose na akvakulturu odnosno kod kojih je nositelj projekta ovlaštenik povlastice/nositelj dozvole za akvakulturu.

Uvjeti iz točaka b), c) i d) primjenjuju se u slučaju operacija koje se odnose na gospodarski ribolov odnosno kod kojih je nositelj projekta vlasnik i/ili ovlaštenik povlastice za gospodarski ribolov.

Uvjeti i odredbe iz točke e) primjenjuju se u slučaju svih operacija odnosno svih nositelja projekata u okviru provedbe LRSR i ovog FLAG natječaja.

Detaljne odredbe za primjenu uvjeta prihvatljivosti iz točke 8. propisane su Pravilima prihvatljivosti i sukladnosti zahtjeva za potporu u okviru Europskog fonda za pomorstvo i ribarstvo, u skladu sa Delegiranom uredbom Komisije (EU) 2015/288 оd 17. prosinca 2014. o dopuni Uredbe (EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu vremenskog razdoblja i datuma za neprihvatljivost zahtjeva (SL L 51, 24.2.2015.) te Delegiranom uredbom Komisije (EU) 2015/2252 оd 30. rujna 2015. o izmjeni Delegirane uredbe (EU) 2015/288 u pogledu razdoblja neprihvatljivosti zahtjeva za potporu iz Europskog fonda za pomorstvo i ribarstvo (SL L 321, 5.12.2015.). Pravila prihvatljivosti i sukladnosti zahtjeva za potporu u okviru Europskog fonda za pomorstvo i ribarstvo dostupna su na mrežnim stranicama Upravljačkog tijela (<https://euribarstvo.hr/propisi-smjernice/>).

*Udovoljavanje navedenim uvjetima prihvatljivosti, u okviru ove točke, utvrđuje FLAG u postupcima odabira na temelju podataka koje dostavlja Upravljačko tijelo na zahtjev FLAG-a.*

|  |
| --- |
| ***Napomena:*** ***Područje FLAG-a Alba*** *sastoji se od 5 jedinica lokalne samouprave: Grad Labin, Općina Kršan, Općina Pićan, Općina Raša i Općina Sveta Nedelja.* |

## **3.2. PRIHVATLJIVI PARTNERI**

Nositelj projekata se može prijaviti na FLAG natječaj samostalno ili u partnerstvu. Partnerstvo u provedbi projekta nije obavezno.

Ako se projekt realizira u partnerstvu, **partner mora zadovoljiti jednake uvjete prihvatljivosti kao i nositelj projekta.**

**Najveći broj partnera u jednom projektu je četiri (4) (nositelj projekta i tri partnera).**

Prijavu predaje nositelj projekta bez obzira na vrstu/tip partnera u provedbi projekta.

## **3.3. BROJ PRIJAVA PO NOSITELJU PROJEKTA**

U okviru ovog FLAG natječaja **jedan prijavitelj može biti nositelj projekta u jednoj prijavi.** Ukoliko isti prijavitelj prijavi više od jednog (1) projekta u kojima je u svojstvu nositelja, u obzir će se uzeti prijava projekta koja je prva zaprimljena, dok će se ostale isključiti iz postupka odabira.

Nositelj projekta koji je prijavio projekt za financiranje može istovremeno biti partner drugim nositeljima projekata u provedbi njihovih projekata u okviru ovog FLAG natječaja.

# **4. UVJETI PRIHVATLJIVOSTI PROJEKTA**

Kako bi projekt bio prihvatljiv mora udovoljavati sljedećim uvjetima:

* Projekt ne smije biti fizički završen ili u cijelosti proveden u trenutku podnošenja prijave na FLAG natječaj.
* Projekt **mora** **doprinijeti ispunjavanju barem jedne razvojne potrebe održivim korištenjem razvojnog potencijala FLAG područja** (*Napomena:* *Navedeni u poglavlju 3. LRSR i Obrascu 1.A ovog FLAG natječaja).*
* Projekt se mora provoditi na području obuhvata FLAG-a. Iznimno, pripremne aktivnosti i druge aktivnosti, mogu se održavati izvan područja FLAG-a ukoliko ne postoji mogućnost njihove kvalitetne provedbe na samom području FLAG-a, ali pod uvjetom da njihova provedba doprinosi realizaciji predmeta financiranja te postizanju rezultata na području FLAG-a, uz napomenu da se druge aktivnosti iz Poglavlja 5. ovog Natječaja moraju provesti na području FLAG-a Alba. Navedeno se provjerava iz podataka upisanih u Obrascu 1.A. Zahtjevu za potporu i prateće dokumentacije iz Priloga I., kontrolom na terenu i/ili za vrijeme posjete operaciji.
* Projekt s pripadajućim projektnim aktivnostima ne smije biti financiran drugim javnim izdacima. Iznimno, u slučaju kada se projekt/aktivnost u okviru LRSR, uz potporu na temelju ovoga FLAG natječaja, financira i drugim javnim izdacima, ukupni intenzitet potpore ne smije biti veći od intenziteta potpore utvrđenog za taj projekt u okviru ovog natječaja, sukladno čl. 8. i čl. 22. Pravilnika o provedbi LRSR.
* Sva plaćanja moraju se potkrijepiti računima i dokumentima koji dokazuju plaćanje, ili dokumentima koji su ekvivalentni dokaznim vrijednostima koji se traže u FLAG natječaju.
* Projekt mora omogućiti javni pristup svojim rezultatima ukoliko ostvaruje povećanje intenziteta potpore.
* Projekt nije prihvatljiv ako se odnosi samo i isključivo na aktivnosti promidžbe i vidljivosti.

Aktivnosti iz poglavlja 5. ovog FLAG natječaja navedene pod brojem 6. prihvatljive su samo i isključivo ako se mogu izravno povezati s informiranjem javnosti o provedbi aktivnosti (operacija) s pripadajućim rezultatima pod brojevima 1. ili 2. ili 3. ili 4. ili 5. iz poglavlja 5. ovog FLAG natječaja.

* Ukoliko projekt ostvaruje povećanje intenziteta potpore iznad 50% ne smije generirati prihod. Iznimno, jedinice lokalne samouprave (JLS) i pravne osobe u vlasništvu ili pretežitom vlasništvu Republike Hrvatske i jedinica lokalne samouprave ne smiju ostvarivati neto prihod uslijed davanja na raspolaganje i korištenje predmeta potpore već se prihod može ostvarivati samo za pokrivanje troškova operativnih izdataka i financijskih izdataka za predmet ulaganja za vrijeme i nakon provedbe projekta (poput troškova održavanja rezultata, radne snage, energije i sl.). Projekt koji ostvari intenzitet potpore od 50% može generirati prihode. Takvi prihodi se smatraju poslovnim prihodima nositelja projekta ili partnera.
* Maksimalan broj partnera u jednom projektu je četiri (nositelj projekta i najviše tri partnera).

## **4.1. RAZDOBLJE PROVEDBE PROJEKTA**

Razdoblje provedbe projekta završava danom podnošenja konačnog Zahtjeva za isplatu. **Krajnji rok za podnošenje konačnog Zahtjeva za isplatu je 31.10.2023. godine.**

# **5. PRIHVATLJIVE AKTIVNOSTI**

**Prihvatljive aktivnosti (operacije) u okviru ovog FLAG natječaja su u slijedećim kategorijama:**

1. Građenje (izgradnja i/ili rekonstrukcija) i/ili opremanje objekata ili prostora sustavima za edukaciju/informiranje sa ciljem zaštite morskog okoliša i obalnih područja te sustavima/opremom za odlaganje otpada iz mora i priobalja, s naglaskom na održiva rješenja odlaganja otpada na plažama;
2. Aktivnosti čišćenja morskog okoliša i obalnih područja FLAG-a;
3. Edukacijsko-informativne aktivnosti o zaštiti morskog okoliša, biološkoj raznolikosti mora i priobalja i očuvanju vrijednog prirodnog okoliša, npr. savjetovanja, radionice, mentorstva, stručne skupove, razmjenu iskustava i prakse, studijska putovanja, javna događanja, izložbe, medijske kampanje i sl.;
4. Aktivnosti istraživanja podmorja te ispitivanja i praćenja kakvoće mora u svrhu izrade znanstveno-stručnih studija ili publikacija za potporu održivom razvoju ribarstva i akvakulture na području FLAG-a;
5. Aktivnosti recikliranja otpada i stvaranje inovativnih proizvoda iz otpada prikupljenog iz mora i priobalja;
6. Aktivnosti promidžbe i vidljivosti.

Aktivnosti pod brojem 6. mogu se provoditi samo i isključivo ako su dio projekta koji uključuje aktivnosti 1., 2., 3., 4., i/ili 5. te ako se provode u svrhu promocije i vidljivosti aktivnosti i pripadajućih rezultata.

Promidžbene aktivnosti ne uključuju obvezno označavanje ulaganja koje je propisano dokumentom „Pravila i upute za provedbu mjera informiranja i promidžbe“.

Ukoliko je predmet/jedan od predmeta financiranja aktivnost građenje (izgradnja i/ili rekonstrukcija) i/ili opremanje objekata ili prostora sustavima za edukaciju/informiranje sa ciljem zaštite morskog okoliša i obalnih područja te sustavima/opremom za odlaganje otpada iz mora i priobalja, s naglaskom na održiva rješenja odlaganja otpada na plažama, nositelj projekta je dužan ispuniti Obrazac 1.C.

Navedene aktivnosti (operacije) mogu sadržavati podaktivnosti koje čine jedinstvene cjeline, ovisno o projektu.

# **6. PRIHVATLJIVI I NEPRIHVATLJIVI TROŠKOVI**

## **6.1. OPĆI UVJETI PRIHVATLJIVOSTI TROŠKOVA ZA PROVEDBU MJERA IZ LRSR**

1. Prihvatljivi su troškovi nastali u okviru prihvatljivih aktivnosti u sklopu projekta i povezani su s istim projektom.
2. Prihvatljivi su troškovi nastali kod nositelja projekta odnosno partnera (ako je primjenjivo)*.*
3. Izvršeno plaćanje nositelja projekta i/ili partnera (ako je primjenjivo) dobavljačima roba, izvođačima radova te pružateljima usluga.
4. Dokazivost putem računa ili dokumenta jednake dokazne vrijednosti, pri čemu su prihvatljivi predujmovi isplaćeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima.
5. Usklađenost s pravilima nabave koja su definirana u dokumentu „Pravila i upute za nositelje projekata za provedbu nabave u okviru provedbe lokalnih razvojnih strategija u ribarstvu“ objavljenom na mrežnim stranicama Uprave ribarstva, <https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>
6. Usklađenost s primjenjivim poreznim i socijalnim zakonodavstvom, ako primjenjivo.
7. Usklađenost s odredbama članka 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugog financijskog instrumenta Europske unije.
8. Usklađenost s pravilima o trajnosti operacija iz članka 71. Uredbe (EU) br. 1303/2013.
9. Troškovi su prihvatljivi ako su nastali i plaćeni u razdoblju prihvatljivosti definiranim ovim FLAG natječajem, ne dovodeći u pitanje članak 20. st. 3. Pravilnika o provedbi LRSR.

## **6.2. PRIHVATLJIVI TROŠKOVI U OKVIRU OVOG FLAG NATJEČAJA**

**Izravni troškovi**

Izravni troškovi obuhvaćaju troškove koji se mogu izravno povezati sa provedbom projekta, tj. koji su izravno povezani s provedbom aktivnosti iz poglavlja 5. FLAG natječaja.

Prihvatljivi su izravni troškovi nastali u okviru prihvatljivih aktivnosti u sklopu Mjere 4.2.1.

Ovi troškovi uključuju sljedeće kategorije troškova prema aktivnostima iz poglavlja 5.:

1. Građenje (izgradnja i/ili rekonstrukcija) i/ili opremanje objekata ili prostora sustavima za edukaciju/informiranje sa ciljem zaštite morskog okoliša i obalnih područja te sustavima/opremom za odlaganje otpada iz mora i priobalja, s naglaskom na održiva rješenja odlaganja otpada na plažama

1.1. Trošak građenje (izgradnja i/ili rekonstrukcija) i/ili opremanje objekata ili prostora sustavima za edukaciju/informiranje sa ciljem zaštite morskog okoliša i obalnih područja te sustavima/opremom za odlaganje otpada iz mora i priobalja, s naglaskom na održiva rješenja odlaganja otpada na plažama

1.2. Trošak nabave informatičke opreme i/ili informatičkih sustava

1.3. Trošak nabave sustava za nadzor objekta ili prostora uključujući troškove transporta, montaže i ugradnje

1.4. Ostali troškovi izravno vezani uz provedbu aktivnosti projekta

1. Aktivnosti čišćenja morskog okoliša i obalnih područja FLAG-a

2.1. Najam i/ili nabava opreme, alata i pribora neophodnih za provedbu aktivnosti čišćenja

2.2. Nabava potrošnog materijala (kutije, vreće, rukavice i sl.)

2.3. Troškovi hrane i pića za sudionike aktivnosti čišćenja

2.4. Troškovi prikupljanja, zbrinjavanja i odvoza otpada

2.5. Troškovi goriva za plovilo, agregat, troškovi punjenja boca za ronjenje i sl.

2.6. Ostali troškovi izravno vezani uz provedbu aktivnosti projekta

1. Edukacijsko-informativne aktivnosti o zaštiti morskog okoliša, biološkoj raznolikosti mora i priobalja i očuvanju vrijednog prirodnog okoliša, npr. savjetovanja, radionice, mentorstva, stručne skupove, razmjenu iskustava i prakse, studijska putovanja, javna događanja, izložbe, medijske kampanje i sl.

 3.1. Najam prostora i/ili opreme (audio i vizualnih tehnika, rasvjeta, pozornica, stolovi i stolice i dr.) za provedbu projektnih aktivnosti, uključujući troškove transporta, montaže, ugradnje i sl.

3.2. Troškovi vanjskih stručnjaka izravno povezani za provedbu aktivnosti

3.3. Troškovi hrane i pića za sudionike aktivnosti

3.4. Troškovi uređenja prostora izravno povezanih s provedbom aktivnosti

3.5. Troškovi razmjene iskustva i prakse, studijska putovanja

3.6. Ostali troškovi izravno vezani uz provedbu aktivnosti projekta

1. Aktivnosti istraživanja podmorja te ispitivanja i praćenja kakvoće mora u svrhu izrade znanstveno-stručnih studija ili publikacija za potporu održivom razvoju ribarstva i akvakulture na području FLAG-a

4.1. Trošak najma opreme ili plovila nužne za provedbu aktivnosti istraživanja

4.2. Trošak najma alata i/ili instrumenata

4.3. Troškovi vanjskih stručnjaka izravno povezani za provedbu aktivnosti

4.4. Ostali troškovi izravno vezani uz provedbu aktivnosti projekta

1. Aktivnosti recikliranja otpada i stvaranje inovativnih proizvoda iz otpada prikupljenog iz mora i priobalja

5.1. Troškovi vezani uz aktivnosti recikliranja otpada i stvaranja inovativnih proizvoda iz otpada prikupljenog iz mora i priobalja (nabava opreme i/ili alata i/ili sustava za recikliranje)

5.2. Troškovi vanjskih stručnjaka izravno povezani za provedbu aktivnosti

5.3. Ostali troškovi izravno vezani uz provedbu aktivnosti projekta

1. Aktivnosti promidžbe i vidljivosti

6.1. Troškovi promidžbenih aktivnosti i vidljivosti - izrade audio/vizualnih materijala, dizajn logotipa projekta i/ili manifestacije i/ili događanja i sl., izrada i tisak promidžbenih materijala (pr. roll up, bannera, letci, brošure, prospekti, pehari, medalje, posteri, plakati i sl.) izrada aplikacija, softwera-a, programa i sl. u svrhu promidžbe i vidljivosti; troškovi medijskog oglašavanja i vidljivosti; izrada web stranice, stranice na društvenim mrežama, i drugi troškovi povezani s promidžbom i vidljivošću.

**Iznos javne potpore za aktivnost pod rednim brojem 6. navedene u Poglavlju 5. ovog natječaja ne može biti viši od 5.000,00 EUR.**

Ukoliko projekt uključuje aktivnosti pod rednim brojem 2. Aktivnosti čišćenja morskog okoliša i obalnih područja FLAG-a i 3. Edukacijsko-informativne aktivnosti o zaštiti morskog okoliša, biološkoj raznolikosti mora i priobalja te očuvanju vrijednog prirodnog okoliša, npr. savjetovanja, radionice, mentorstva, stručne skupove, razmjenu iskustava i prakse, studijska putovanja, javna događanja, izložbe, medijske kampanje i dr. poglavlja 5. ovog Natječaja, potrebno je ispuniti tablicu 4.4.4. u Obrascu 1A. Navedeno se odnosi samo u slučaju kupnje opreme.

Popis gore navedenih izravnih troškova je indikativan. Isti se može dopuniti drugim vrstama izravnih troškova koji moraju biti jasno povezani s provedbom projekta i prihvatljivim aktivnostima navedenim u poglavlju 5. ovog natječaja.

Ovi troškovi se priznaju u iznosu stvarno nastalih izdataka u skladu sa financijskom i ostalom pratećom dokumentacijom (na temelju plaćenih računa te ovisno o tipu odnosno vrsti troška).

Dokumentacija koju je potrebno dostaviti propisana je Prilogom I FLAG natječaja i Prilogom II i/ili Odlukom o odabiru.

**Opći troškovi**

U okviru općih troškova prihvatljive su slijedeće vrste troškova i to: troškovi izrade studije utjecaja na okoliš, troškovi izrade procjene o potrebi izrade studije, trošak izrade elaborata zaštite okoliša, troškovi pripreme dokumentacije za FLAG natječaj (konzultantske usluge za pripremu Zahtjeva za potporu i Zahtjeva za isplatu), troškovi pripreme projektno-tehničke dokumentacije, geodetskih usluga, elaborata i certifikata, troškovi nadzora kod građenja (izgradnja i/ili rekonstrukcije) te troškovi pripreme dokumentacije i provedbe postupka nabave.

Opći troškovi su prihvatljivi do gornje granice od 12% vrijednosti ukupno prihvatljivih troškova projekta (bez općih troškova). Opći troškovi moraju biti izravno povezani sa provedbom projekta odnosno vezani uz ulaganje.

**Prihvatljivi su troškovi nastali u razdoblju od datuma podnošenja prijave projekta do 30.10.2023. godine, izuzev općih troškova. Opći troškovi su prihvatljivi prije datuma podnošenja prijave na FLAG natječaj, a koji su nastali nakon 01. siječnja 2016. godine.**

## **6.3. NEPRIHVATLJIVI TROŠKOVI U OKVIRU OVOG FLAG NATJEČAJA**

1. Troškovi nastali prije podnošenja prijave projekta, osim ako se radi o općim troškovima;
2. Troškovi nastali nakon podnošenja prijave projekta ako se radi o troškovima koji ne mogu biti potvrđeni kontrolom na terenu;
3. Porez na dodanu vrijednost, osim ako nije povrativ u okviru nacionalnog zakonodavstva o PDV-u;
4. Drugi porezi, naknade i doprinosi, izuzev prihvatljivih naknada i pristojbi kod putovanja i smještaja, drugih poreza, naknada i doprinosa koji proizlaze iz obračuna ugovora o djelu te autorskog honorara;
5. Troškovi vlastitog rada
6. Plaćanja u gotovini (osim za putne troškove), plaćanja u naravi, plaćanja putem robne razmjene i kompenzacije;
7. Troškovi aktivnosti odnosno ulaganja financirani iz drugih javnih izvora; kada je u pitanju ista aktivnost koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora;
8. Troškovi kupovine rabljenih strojeva, rabljene opreme, rabljenih uređaja, rabljenih specijaliziranih vozila, rabljenog materijala, rabljenih instrumenata kao i svi rabljeni sastavni dijelovi naprijed navedenog te održavanje i transport istih;
9. Dugovi i stavke za pokrivanje gubitaka ili dugova, troškovi jamstva i slične naknade, bankovni troškovi;
10. Kamate na dug, s izuzetkom u odnosu na bespovratna sredstva dana u obliku subvencija kamatne stope ili subvencija naknada za jamstvo; troškovi kamata i tečajnih razlika;
11. Kupnja neizgrađenog zemljišta i izgrađenog zemljišta u skladu sa člankom 69. stavkom 3. točkom b) Uredbe (EU) br. 1303/2013;
12. Ulaganja u kapital ili kreditna ulaganja, jamstveni fondovi;
13. Troškovi pretvaranja, naknade i tečajni troškovi vezani uz račune u stranim valutama, kao i drugi isključivo financijski izdaci;
14. Refinanciranje kamata i amortizacije;
15. Zajmovi trećim stranama;
16. Troškovi za nabavu alkoholnih pića i duhanskih proizvoda;
17. Troškovi parničnog i upravnog postupka te novčane i financijske kazne;
18. Troškovi za koje se utvrdi vlasnička povezanost ili sukob interesa s izvođačima radova i/ili dobavljačima; roba i/ili usluga koji su predmet ulaganja;
19. Donacije u dobrotvorne svrhe;
20. Troškovi održavanja sjednica skupštine ili drugih tijela organizacije;
21. Troškovi vezani uz ugovore o zakupu ili leasingu, kao što je marža najmodavca ili marža davatelja leasinga, troškovi osiguranja;
22. Operativni troškovi, troškovi održavanja, amortizacije i najma (izuzev ako isti nisu dio izravnih troškova sukladno poglavlju 6.2. ovog FLAG natječaja);
23. Troškovi sufinancirani kroz financijski i/ili operativni leasing;
24. Troškovi za povećanje ribolovnih kapaciteta ribarskih plovila ili opreme kojom se povećava sposobnost plovila za pronalaženje ribe;
25. Troškovi nabave (kupnje)/izgradnje plovila ili uvoza službenih vozila i plovila;
26. Troškovi kupnje rezervnih dijelova, popravka i servisiranja;
27. Privremeni ili trajni prestanak ribolovnih aktivnosti;
28. Istraživački ribolov;
29. Prijenos vlasništva nad poduzećem;
30. Izravno poribljavanje osim ako je izričito predviđeno kao mjera očuvanja pravnim aktom Unije ili u slučaju eksperimentalnog poribljavanja;
31. Troškovi koji ne udovoljavaju uvjetima prihvatljivosti FLAG natječaja i/ili nisu povezani sa sadržajem i ciljevima projekta;
32. Kupnja opreme koja se koristi u svrhu upravljanja projektom, a ne izravno za provedbu projektnih aktivnosti. (Kupnja opreme je prihvatljiv trošak ukoliko je nužna za provedbu projekta, odnosi se na aktivnosti koje izravno doprinose ostvarenju ciljeva projekta/FLAG natječaja te ukoliko zadovoljava ostale uvjete prihvatljivosti navedene u FLAG natječaju.);
33. Administrativne i upravne pristojbe; carinske i uvozne pristojbe i sve ostale naknade;

# **7. OBVEZE NOSITELJA PROJEKTA**

Nositelji projekta koji ostvaruju pravo na potporu za provedbu projekta u okviru Mjere 4.2.1. **su obvezni ispunjavati sljedeće uvjete i obveze, a sukladno čl. 17. Pravilnika o provedbi LRSR:**

1. Kako bi bio prihvatljiv, nositelj projekta mora zadovoljiti uvjete prihvatljivosti i poštivati obveze nositelja projekta sukladno FLAG natječaju, odobrenoj LRSR i Pravilniku o provedbi LRSR.
2. Ako je nositelj projekta obveznik provedbe postupka javne nabave, isti je dužan za nabavu roba i/ili radova i/ili usluga koje su predmet potpore obvezno provesti postupak javne nabave sukladno Zakonu o javnoj nabavi odnosno aktu naručitelja za nabavu ispod pragova propisanih Zakonom o javnoj nabavi.
3. Ako nositelj projekta nije obveznik provedbe nabave sukladno Zakonu o javnoj nabavi, obvezan je postupati sukladno postupcima definiranima Pravilima i uputama za provedbu postupaka nabave koja su dostupna na internetskim stranicama Upravljačkog tijela (<https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>).
4. Nositelj projekta mora osigurati nepostojanje sukoba interesa s izvođačima radova i/ili ponuditeljima/dobavljačima roba i/ili usluga koji su predmet ulaganja odnosno nepostojanje ostalih slučajeva sukoba interesa u postupcima nabave i provedbe operacije.
5. Nositelj projekta je dužan voditi odvojeni računovodstveni sustav ili primjereni računovodstveni kod/oznaku za sve transakcije vezane uz operaciju za koju mu je dodijeljena potpora.
6. Nositelj projekta mora dati suglasnost za uvrštavanje u popis korisnika koji se objavljuje u skladu s člankom 119. stavkom 2. Uredbe (EU) br. 508/2014.
7. Nositelj projekta trajnu materijalnu imovinu koja je predmet potpore ne smije prodati, koristiti protivno svrsi za koju je namijenjena, dati u najam ili dati na bilo koje drugo raspolaganje i korištenje drugim pravnim ili fizičkim osobama najmanje pet godina od zadnje primljene uplate financijskih sredstava, sukladno članku 55. stavku 4. Zakona o morskom ribarstvu odnosno članku 28. stavku 4. Zakona o akvakulturi.
8. Iznimno od točke 7., nositelj projekta uslijed nepredviđenih okolnosti ili više sile može obaviti navedene radnje uz prethodno pribavljeno odobrenje Upravljačkog tijela, ne dovodeći u pitanje odredbe članka 71. Uredbe (EU) br. 1303/2013.
9. Za potrebe točaka 7. i 8. ovoga članka, smije se dati na raspolaganje i korištenje drugoj osobi trajna materijalna imovina koja je predmet potpore za koju pravo vlasništva ima Republika Hrvatska ili pravna osoba u vlasništvu ili pretežitom vlasništvu Republike Hrvatske te jedinica lokalne i područne (regionalne) samouprave ili pravna osoba u vlasništvu ili pretežitom vlasništvu jedinice lokalne i područne (regionalne) samouprave, u slučaju kada je davanje na raspolaganje i korištenje u skladu sa posebnim propisom i/ili aktom, pod uvjetom da se ne mijenja svrha i namjena predmeta potpore te da davanje na raspolaganje i korištenje ne rezultira ostvarivanjem neto prihoda.
10. Nositelj projekta je dužan omogućiti Upravljačkom tijelu, Tijelu za ovjeravanje, Tijelu za reviziju, Europskoj komisiji, Europskom revizorskom sudu, Europskom uredu za borbu protiv prijevara (OLAF) i drugim nadležnim nadzornim/revizorskim tijelima kontrolu na terenu ulaganja za koje je ostvario potporu na temelju Pravilnika LRSR i FLAG natječaja od dana podnošenja Zahtjeva za potporu pa u razdoblju od pet godina od zadnje primljene uplate financijskih sredstava.
11. Nositelj projekta je dužan za aktivnosti koje uključuju pružanje usluga (npr. seminari, sajmovi, prezentacije i slični događaji), najkasnije sedam radnih dana prije početka pružanja usluga obavijestiti Upravljačko tijelo i FLAG o mjestu i vremenu održavanja/provedbe aktivnosti, putem elektroničke pošte: eufondovi.ribarstvo@mps.hr i info@lagur-alba.hr .
12. Ako se u slučajevima iz točke 11. ovoga članka ne provodi kontrola na terenu za vrijeme trajanja aktivnosti, a o čemu Upravljačko tijelo obavještava nositelja projekta po zaprimanju obavijesti, nositelj projekta je dužan dostaviti odgovarajuću dokumentaciju kojom se dokazuje da je predmetna aktivnost provedena (npr. fotografije, potpisne liste i slično).
13. Nositelj projekta je dužan za aktivnosti za koje se kontrola na terenu provodi uvidom u rezultate tih aktivnosti dostaviti odgovarajući dokaz da je navedena aktivnost provedena te da su izdaci stvarno nastali (npr. letci, brošure, izvještaji, studije, prijevodi, zapisnici, audio/video zapisi, liste sudionika, obavijesti/informacije/oglasi u javnim glasilima i slično).
14. Nositelj projekta je dužan dokumentaciju iz točke 12. i 13. dostaviti uz Zahtjev za isplatu.
15. Za potrebe kontrole na terenu u ranijoj fazi, nositelj projekta je dužan obavijestiti Upravljačko tijelo i FLAG o provedbi radova/aktivnosti/stavljanja u funkciju opreme/predmeta koje nije moguće provjeriti redovnom kontrolom, najkasnije sedam radnih dana prije početka radova/aktivnosti odnosno stavljanja opreme/predmeta u namjenu/funkciju, putem elektroničke pošte: [eufondovi.ribarstvo@mps.hr](file:///%5C%5Clagur-nas%5CJAVNI-DOKUMENTI%5CLAGUR%20ISTARSKA%20BATANA%5C7.%20IZRADA%20NATJE%C4%8CAJNE%20DOKUMENTACIJE_LAGUR%5C1.%20PROCEDURE%20I%20NATJE%C4%8CAJNA%20DOKUMENTACIJA_LAGUR%20IB%5C2.%20Razrada%20natje%C4%8Dajne%20dokumentacije_LAGUR%5CMJERA%201.1.2%5CO%C5%BDUJAK_2019_UT%5Ceufondovi.ribarstvo%40mps.hr) i info@lagur-alba.hr .
16. Nositelj projekta je dužan osigurati funkcionalnost i namjenu ulaganja (opreme, uređaja, objekata i ostalih stavki u sklopu operacije) prilikom redovne kontrole.
17. Nositelj projekta je dužan čuvati i omogućiti uvid u dokumentaciju o operaciji za koju je ostvario potporu, prilikom obavljanja inspekcijskog nadzora i kontrole na terenu te je na zahtjev dostaviti ovlaštenim osobama Upravljačkog tijela, Tijela za ovjeravanje, Tijela za reviziju kao i ovlaštenim predstavnicima Europske komisije, Europskog revizorskog suda, Europskog ureda za borbu protiv prijevara (OLAF) i drugih nadležnih nadzornih/revizorskih tijela. Uputa za čuvanje dokumentacije dostupna je na mrežnim stranicama Upravljačkog tijela (<https://euribarstvo.hr/propisi-smjernice/>).
18. Rok za čuvanje dokumentacije iz točke 17 ovog poglavlja je najmanje dvije godine od 31. prosinca nakon predaje računa Europskoj komisiji od strane Tijela za ovjeravanje, a u kojima su uključeni završni izdaci dovršene operacije ili pet godina nakon datuma konačne isplate, ovisno što je kasnije.
19. Upravljačko tijelo putem FLAG-a obavještava nositelje projekta o godini od koje počinje teći rok iz točke 18.
20. Nositelj projekta mora provoditi mjere informiranja i promidžbe sukladno članku 119. i Prilogu V. Uredbe (EU) br. 508/2014 te odredbama Provedbene uredbe Komisije (EU) br. 763/2014 оd 11. srpnja 2014. o utvrđivanju pravila za primjenu Uredbe (EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu tehničkih obilježja mjera informiranja i promidžbe i uputa za izradu amblema Unije (SL L 209, 16.07.2014.). Pravila i upute za provedbu mjera informiranja i promidžbe dostupna su na mrežnim stranicama Upravljačkog tijela (<https://euribarstvo.hr/propisi-smjernice/>).
21. Nositelj projekta je dužan djelovati u skladu s uvjetima iz poglavlja 3.1 ovog FLAG natječaja tijekom cijelog razdoblja provedbe operacije i tijekom pet godina nakon konačne uplate sredstava potpore.
22. Uvjeti prihvatljivosti i poštivanje obveza nositelja projekta mogu se provjeravati do trenutka podnošenja konačnog Zahtjeva za isplatu i u razdoblju od pet (5) godina nakon datuma konačne isplate, a u skladu sa odredbama FLAG natječaja.
23. U slučaju operacija koje se provode u partnerstvu, nositelj projekta je dužan osigurati poštivanje obveza iz ovoga članka od strane svih uključenih partnera, a u skladu sa ugovorom, sporazumom ili drugim odgovarajućim dokumentom kojim se partnerstvo uspostavlja i uređuje.
24. Nositelj projekta za kojeg je utvrđeno da je sredstva potpore ostvario na temelju lažnih podataka i/ili izjava ili da nije postupao u skladu s odredbama Pravilnika o provedbi LRSR i uvjetima FLAG natječaja, dužan je primljena sredstva vratiti u državni proračun Republike Hrvatske uključujući zakonske zatezne kamate od dana kada je ta sredstva primio u skladu s Odukom o povratu sredstava.

# **8. KRITERIJI ODABIRA**

**Uvjeti i kriteriji za odabir operacija su:**

* Uvjeti prihvatljivosti - kriteriji isključenja (tablica A.)
* Specifični kriteriji - kriteriji ocjenjivanja (tablica B.)

Prijava mora ispuniti sve **uvjete prihvatljivosti** u tablici A. kako bi bila odabrana za daljnju obradu zahtjeva.

U slučaju da projekt podnosi samo pojedinačni nositelj projekta odnosno samostalni prijavitelj bez partnera, sivo označeno polje (A.4.) se ne primjenjuje u okviru uvjeta prihvatljivosti.

Ako projekt podnosi pojedinačni nositelj projekta bez partnera odnosno samostalni prijavitelj u svim poljima odgovori moraju biti „DA“ izuzev sivog polja (A.4.).

1. **UVJETI PRIHVATLJIVOSTI – KRITERIJI ISKLJUČENJA**

|  |  |  |
| --- | --- | --- |
| **KRITERIJI ISKLJUČENJA** | **DA** | **NE** |
| **A.1 PRAVOVREMENOST**Prijava je pravovremeno poslana. |  |  |
| **A.2 ADMINISTRATIVNA POTPUNOST PRIJAVE**Prijava je potpuna, ispunjena je na propisanom obrascu, u skladu je sa uputama FLAG natječaja. |  |  |
| **A.3 PODNOSITELJ (Nositelj projekta i partner/i, ako je primjenjivo)**Podnositelj/i ispunjava/ju uvjete za prijavu na FLAG natječaj. |  |  |
| **A.4 BROJ PROJEKTNIH PARTNERA (ako je primjenjivo)** Zajednički projekt provodi najviše četiri (4) partnera (nositelj projekta i 3 partnera). |  |  |
| **A.5 PROJEKT (OPERACIJA) NIJE FIZIČKI ZAVRŠEN ILI U CIJELOSTI PROVEDEN**Projekt nije fizički završen ili u cijelosti proveden u trenutku podnošenja prijave na ovaj FLAG natječaj. |  |  |
| **A.6 PROJEKT (OPERACIJA) NIJE FINANCIRAN DRUGIM JAVNIM IZDACIMA**Projekt odnosno operacija nije financiran drugim javnim izdacima. Ukoliko se projekt odnosno operacija financira i drugim javnim izdacima, ukupni intenzitet potpore nije veći od intenziteta potpore utvrđenog za taj projekt (operaciju) u okviru LRSR. |  |  |
| **A.7 JAVNI PRISTUP REZULTATIMA PROJEKTA (OPERACIJE)**Projekt (operacija) mora omogućiti javni pristup rezultatima ukoliko ostvaruje povećanje intenziteta potpore.  |  |  |
| **A.8 PROJEKT (OPERACIJA) SE PROVODI NA RIBARSTVENOM PODRUČJU FLAG-a** Projekt se mora provoditi na području obuhvata FLAG-a. Iznimno, pripremne aktivnosti i druge aktivnosti, mogu se održavati izvan područja FLAG-a ukoliko ne postoji mogućnost njihove kvalitetne provedbe na samom području FLAG-a, ali pod uvjetom da njihova provedba doprinosi realizaciji predmeta financiranja te postizanju rezultata na području FLAG-a, uz napomenu da se druge aktivnosti iz Poglavlja 5. ovog Natječaja moraju provesti na području FLAG-a Alba. |  |  |
| **A.9 UVJET PRIHVATLJIVOSTI – DOPRINOS RAZVOJNIM POTREBAMA FLAG PODRUČJA**Projekt doprinosi ispunjavanju najmanje jedne razvojne potrebe održivim korištenjem razvojnog potencijala FLAG područja. |  |  |
| **A.10 UVJET PRIHVATLJIVOSTI –AKTIVNOSTI PROMIDŽBE I VIDLJIVOST****Projekt nije prihvatljiv ako se odnosi samo i isključivo na 6. Aktivnosti promidžbe i vidljivosti.****Aktivnosti pod brojem 6. ovog FLAG natječaja prihvatljive su samo i isključivo ako se mogu izravno povezati s informiranjem javnosti o provedbi aktivnosti (operacija) s pripadajućim rezultatima pod brojevima 1. ili 2. ili 3. ili 4. ili 5. iz Poglavlja 5.** |  |  |

1. **SPECIFIČNI KRITERIJI - KRITERIJI OCJENJIVANJA (SAŽETAK)**

|  |  |  |
| --- | --- | --- |
|  | SPECIFIČNI KRITERIJI ODABIRA | BODOVI |
| **1.** | BROJ AKTIVNOSTI - prihvatljive projektne aktivnosti obuhvaćaju više vrsta aktivnosti sukladno Poglavlju 5.[[6]](#footnote-6) | **Najviše 20**  |
|  | 3 i više vrsta aktivnosti  | 20  |
|  |  2 vrste aktivnosti  | 15 |
|  | 1 vrsta aktivnosti | 10 |
| **2.** | **Nositelj projekta[[7]](#footnote-7)** | **Najviše 20** |
|  | Javna ustanova, lučka uprava, pravna osoba u vlasništvu ili pretežitom vlasništvu jedinice lokalne samouprave, jedinica lokalne samouprave | 20 |
|  | Privatna poduzeća (trgovačka društva) ili obrti u sektoru ribarstva ili akvakulture te izvan sektora ribarstva i akvakulture | 18 |
|  | Turistička zajednica, udruge | 16 |
| **3.** | **Projekt se provodi samostalno ili u partnerstvu** | **Najviše 20** |
|  | Projekt uključuje 3 ili više partnera (Nositelj projekta i 2 partnera ili više)  | 20 |
|  | Projekt uključuje 2 partnera (Nositelj projekta i 1 partner) | 18 |
|  | Projekt nema projektne partnere već ga podnosi samostalni prijavitelj | 16 |
| **4.** | **Očuvanje ili stvaranje novih radnih mjesta** | **Najviše 10** |
|  | Za 2 ili više novootvorena radna mjesta u smislu pune zaposlenosti iskazano kao FTE[[8]](#footnote-8) | 10 |
|  | Za 1 novootvoreno radno mjesto u smislu pune zaposlenosti kao FTE | 8 |
|  | Za očuvanje postojećih radnih mjesta | 6 |
|  | Projekt NE doprinosi stvaranju ili očuvanju radnih mjesta | 0 |
|  | **Ukupno bodova** | **70** |

# **9. ADMINISTRATIVNE INFORMACIJE**

## **9.1. IZGLED I SADRŽAJ PRIJAVE PROJEKATA**

**Da bi prijava bila potpuna nositelji projekata trebaju dostaviti Obrasce i dokumentaciju iz Priloga I** *(koja je primjenjiva),* **a koji je sastavni dio FLAG natječaja.**

Prijave projekta sukladno ovom FLAG natječaju podnose se koristeći obrasce i priloge koji su sastavni dio FLAG natječaja i dostupni na mrežnoj stranici FLAG-a [www.flagalba.hr](http://www.flagalba.hr) . Propisani izgled obrazaca ne smije se mijenjati. Cjelokupnu dokumentaciju nositelj projekta mora dostaviti sukladno uputama u Prilogu I ovog FLAG natječaja.

## **9.2. PODNOŠENJE PRIJAVA PROJEKTA**

Prijave projekata podnose se u jednom (1) zatvorenom paketu/omotnici isključivo preporučenom poštom s povratnicom **od dana 23.05.2022., a najkasnije do 29.07.2022. na adresu:**

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Prijava projekta za Mjeru 4.2.1. iz LRSR FLAG-a Alba**

Na zatvorenom paketu/omotnici mora biti jasno navedeno:

* Puni naziv i adresa nositelja projekta.
* Datum i vrijeme podnošenja prijave (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Prijava projekta za Mjeru 4.2.1 iz LRSR FLAG-a Alba“.
* Napomena „NE OTVARATI“.

**Prijave projekata poslane na način različit od gore navedenog (npr. faksom ili e-poštom, osobna dostava) ili dostavljene na druge adrese bit će automatski isključene.**

|  |
| --- |
| ***Napomena:****Datum i vrijeme na paketu/omotnici smatra se trenutkom podnošenja prijave projekta na ovaj FLAG natječaj. U slučaju podnošenja prijave projekta izvan roka propisanog ovim FLAG natječajem, nositelju projekta se izdaje Odluka o odbijanju projekta.* |

## **9.3. IZMJENA I/ILI ISPRAVAK TE PONIŠTENJE FLAG NATJEČAJA**

Ovaj FLAG natječaj je **moguće izmijeniti i/ili ispraviti** najkasnije do 23.05.2022. godine pri čemu se predmetna izmjena i/ili ispravak objavljuje na mrežnoj stranici FLAG-a. U tom slučaju može se odgoditi početak podnošenja prijava projekata ili rok za podnošenje prijava projekata može biti primjereno produžen.

Iznimno od gore navedenog, FLAG natječaj je moguće izmijeniti nakon 23.05.2022. godine u sljedećim slučajevima:

* povećanje raspoloživih sredstava FLAG natječaja, najkasnije do dana početka izdavanja odluka,
* produženje krajnjeg roka za podnošenje prijava projekata, najkasnije do krajnjeg roka za podnošenje prijava projekata,
* produženje krajnjeg roka za završetak provedbe projekata odnosno podnošenja konačnog zahtjeva za isplatu, ali primjenjujući načelo jednakog postupanja i načelo zabrane diskriminacije
* usklađivanje odredbi FLAG natječaja s odredbama Pravilnikom o provedbi LRSR u slučaju izmjena i/ili dopuna Pravilnika o provedbi LRSR pod uvjetom da isto ne utječe na primjenu načela jednakog postupanja i načelo zabrane diskriminacije
* ispravak teksta natječaja tehničke prirode ili pojašnjavanje odredbi koje nisu bile jasno propisane.

Ovaj FLAG natječaj je **moguće poništiti** najkasnije prije izdavanja odluka, u sljedećim slučajevima:

* kada se utvrdi da se na bilo koji način ugrožava načelo jednakog postupanja i/ili načelo zabrane diskriminacije,
* kada je u FLAG natječaju utvrđena greška koja onemogućava daljnji postupak,
* ako se utvrde okolnosti koje nisu bile poznate prije objave natječaja, a koje bi dovele do neobjavljivanja FLAG natječaja ili do sadržajno bitno drugačijeg FLAG natječaja.

Poništenje se objavljuje na mrežnoj stranici FLAG-a Alba uz prethodno odobrenje Upravnog odbora FLAG-a Alba.

## **9.4. DOSTAVA ODLUKA/OBAVIJESTI/ZAHTJEVA NOSITELJU PROJEKTA**

Dostava odluka/obavijesti/zahtjeva nositelju projekta obavlja se preporučenom poštom s povratnicom i/ili elektroničkim putem.

**U slučaju dostave slanjem preporučene pošte s povratnicom**, danom dostave smatra se datum preuzimanja preporučene pošiljke od strane nositelja projekta, što se dokazuje potpisom na povratnici. Ukoliko nositelj projekta nije preuzeo odluku/obavijest/zahtjev prilikom prve dostave, dostava preporučenom pošiljkom biti će ponovljena još jednom. Ako nositelj projekta ne preuzme odluku/obavijest/zahtjev niti nakon ponovljene dostave, danom dostave se smatra dan kada je FLAG putem pošte uputio ponovljenu dostavu.

**U slučaju dostave elektroničkim putem**, dostava se smatra izvršenom u trenutku kada je poslana od strane FLAG-a. Ako nositelj projekta ne zaprimi odluku/obavijest/zahtjev elektroničkim putem, dostava će se obaviti preporučenom poštom s povratnicom, na gore navedeni način.

## **9.5. DOSTAVA ZAHTJEVA ZA DOPUNU/OBRAZLOŽENJE/ISPRAVAK TIJEKOM POSTUPKA ODABIRA PROJEKATA**

Ukoliko je prijava projekta nepotpuna ili ukoliko je potrebno tražiti dodatna obrazloženja/ispravke vezane uz dostavljenu dokumentaciju, FLAG Alba nositelju projekta izdaje Zahtjev za dopunu/obrazloženje/ispravak (u daljnjem tekstu: Zahtjev za D/O/I), na način kako je objašnjeno u poglavlju 9.4., u bilo kojoj fazi postupka odabira projekata.

FLAG Alba u Zahtjevu za D/O/I navodi što traži od nositelja projekta, mora jasno navesti koju dokumentaciju nositelj projekta nije dostavio ili koja nije odgovarajućeg sadržaja ili nije razumljiva kako bi isti mogao dostaviti dokumentaciju odgovarajućeg sadržaja.

Nositelj projekta je obvezan dostaviti traženu dokumentaciju i/ili obrazloženja/ispravke dokumentacije preporučenom poštom s povratnicom **u roku od 10 (deset) radnih dana[[9]](#footnote-9) od dana zaprimanja Zahtjeva za D/O/I.**

Odgovor na Zahtjev za D/O/I nositelj projekta podnosi u jednom zatvorenom paketu/omotnici isključivo preporučenom poštom s povratnicom na adresu:

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Odgovor na Zahtjev za D/O/I – Mjera 4.2.1. iz LRSR FLAG-a Alba**

Na zatvorenom paketu/omotnici mora biti jasno naveden:

* Puni naziv i adresa nositelja projekta.
* Datum i vrijeme podnošenja odgovora na Zahtjev za D/O/I (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Odgovor na Zahtjev za D/O/I –Mjera 4.2.1 iz LRSR FLAG-a Alba“.
* Napomena „NE OTVARATI“.

**Ako dokumentacija tražena putem Zahtjeva za D/O/I nije dostavljena/nije dostavljena u propisanom roku takvi projekti se isključuju iz daljnjeg postupka odabira i izdaje se Odluka o odbijanju projekta.**

**Ako dokumentacija tražena putem Zahtjeva za D/O/I nije potpuna/nije odgovarajuća FLAG zadržava pravo isključivanja projekta iz daljnjeg postupka odabira.**

## **9.6. POVLAČENJE PRIJAVE PROJEKTA IZ POSTUPKA ODABIRA PROJEKTA**

U bilo kojoj fazi postupka odabira nositelj projekta može obavijestiti FLAG Alba da se povlači iz postupka odabira projekta.

Ako nositelj projekta podnese Zahtjev za odustajanje u fazi odabira projekta na razini FLAG-a odnosno prije dostave Izvješća FLAG-a o provedenom postupku odabira projekata Upravljačkom tijelu, FLAG će nositelju projekta izdati Potvrdu o odustajanju.

U slučaju da nositelj projekta želi povući prijavu projekta tijekom postupka odabira projekata na FLAG-razini mora podnijeti **Zahtjev za odustajanje FLAG-u Alba** u jednom zatvorenom paketu/omotnici isključivo preporučenom poštom s povratnicom na adresu:

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Zahtjev za odustajanje – Mjera 4.2.1. iz LRSR FLAG-a Alba**

Na zatvorenom paketu/omotnici mora biti jasno naveden:

* Puni naziv i adresa nositelja projekta.
* Datum i vrijeme Zahtjeva za odustajanje (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Zahtjev za odustajanje – Mjera 4.2.1 iz LRSR FLAG-a Alba“
* Napomena „NE OTVARATI“.

## **9.7. PITANJA I ODGOVORI TE OBJAVA REZULTATA FLAG NATJEČAJA**

Sva pitanja vezana uz FLAG natječaj mogu se postaviti **ISKLJUČIVO** elektroničkim putem slanjem upita s jasno naznačenom referencom na ovaj FLAG-natječaj na adresu e-pošte: info@lagur-alba.hr . **Pitanja vezana za prijavu na ovaj FLAG natječaj mogu se postaviti od dana objave FLAG natječaja do najkasnije četrnaest (14) kalendarskih dana prije dana isteka roka za podnošenje prijave projekta**. Odgovori na pojedine upite bit će objavljeni na mrežnim stranicama FLAG-a Alba [www.flagalba.hr](http://www.flagalba.hr) i to na način da će se osigurati zaštita osobnih podataka korisnika.

**S ciljem jednakog tretmana, FLAG Alba ne može davati prethodno mišljenje vezano uz prihvatljivost nositelja projekta, projekta ili određenih troškova.**

U odnosu na korisnika spram kojeg je donesena Odluka o dodjeli sredstava od strane Upravljačkog tijela, isti je slobodan obratiti se FLAG-u Alba radi pojašnjenja njegovih obaveza prilikom podnošenja Zahtjeva za isplatu i dr.

Popis projekata koji su odabrani od strane FLAG-a Alba bit će objavljen na mrežnoj stranici FLAG-a Alba nakon utvrđivanja konačne rang liste, odnosno nakon pravomoćnosti svih Odluka. Objava će uključivati najmanje sljedeće podatke:

* naziv nositelja projekta,
* naziv projekta i njegov kratak opis,
* dodijeljeni broj bodova,
* intenzitet potpore i iznos potpore.

Uz navedeno, FLAG Alba će obavijestiti nositelje projekata na način da im preporučenom poštom s povratnicom dostavi donesene odluke i Konačnu rang-listu.

## **9.8. ZAŠTITA PODATAKA**

Svi osobni podaci prikupljeni temeljem ovoga FLAG natječaja prikupljaju se i obrađuju u svrhu provedbe FLAG natječaja, obrade prijava projekata nositelja projekata i informiranja javnosti, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

# **10. POSTUPAK ODABIRA PROJEKATA NA FLAG RAZINI**

## **10.1. FAZE U POSTUPKU ODABIRA PROJEKATA NA FLAG RAZINI**

Postupak odabira projekata na FLAG-razini sastoji se od sljedećih faza:

1. 1. faza: Administrativna kontrola projekata (Analiza 1)
2. 2. faza: Ocjenjivanje projekata (Analiza 2)
3. 3. faza: Odabir projekata od strane Upravnog odbora FLAG-a (u daljnjem tekstu: UO)
4. 4. faza: Prigovori na odluke FLAG-a

### **10.1.1. ADMINISTRATIVNA KONTROLA PROJEKATA (ANALIZA 1)**

Cilj predmetne faze je provjera pravovremenosti prijave projekta, potpunosti i sadržaja dokumenata, prihvatljivost nositelja projekta i osnovnih uvjeta prihvatljivosti projekta.

Administrativni kriteriji te posljedično i administrativne provjere, po svojoj naravi, ne ulaze u sadržaj i kvalitetu samog projekta već se u postupku kontrole postupa prema zadanim, jasnim i transparentnim pravilima, jednakim za sve nositelje projekata, obazirući se samo i isključivo na postavljene administrativne zahtjeve.

U slučaju neispunjavanja zahtjeva za nositelja projekta navedenih u poglavlju 3. ovog FLAG natječaja i temeljnih uvjeta prihvatljivosti projekta navedenih u poglavlju 4. ovog FLAG natječaja, prijava projekta se isključuje iz daljnjeg postupka odabira.

U slučaju da nositelj projekta nije dostavio svu dokumentaciju ili je potrebna dopuna/ obrazloženje/ ispravak dostavljene dokumentacije FLAG nositelju projekta šalje Zahtjev za D/O/I sukladno poglavlju 9.4 i 9.5. ovog FLAG natječaja.

Nakon završetka Analize 1, za sve pozitivne projekte, FLAG provodi 2. fazu u postupku odabira projekata: Ocjenjivanje projekata (Analiza 2).

### **10.1.2. OCJENJIVANJE PROJEKATA (ANALIZA 2)**

Cilj predmetne faze je provjera usklađenosti projekta s uvjetima prihvatljivosti i kriterijima odabira iz FLAG natječaja, utvrđivanje procijenjenog iznosa potpore i broja bodova po projektu.

U slučaju neispunjavanja uvjeta prihvatljivosti projekta navedenih u poglavlju 4. i sukladnosti s kriterijima odabira iz poglavlja 8. ovog FLAG natječaja, prijava projekta se isključuje iz daljnjeg postupka odabira.

Ocjenjivači provjeravaju prihvatljivost projekta sukladno uvjetima iz LRSR i FLAG natječaja, usklađenost projekta s kriterijima odabira, utvrđuju prihvatljivost troškova/aktivnosti i iznosa, intenzitet i iznos javne potpore te vrše ocjenjivanje projekta sukladno uputama, bodovima i kriterijima odabira za Mjeru 4.2.1.

Ocjenjivači i u ovoj fazi mogu zatražiti dopunu i/ili obrazloženje i/ili ispravak dostavljene dokumentacije sukladno poglavlju 9.4. ovog FLAG natječaja. U slučaju potrebe za dopunom/obrazloženjem/ispravkom dostavljene dokumentacije FLAG će, temeljem informacija od strane ocjenjivača, postupiti sukladno poglavlju 9.4. i 9.5. ovog natječaja.

**Rangiranje projekata**

Temeljem ostvarenog zbirnog broja bodova sastavlja se privremena rang listu svih prijava raspoređenih prema ukupnom broju ostvarenih bodova, od one s najvećim brojem bodova prema onoj s najmanjim.

U slučaju da dvije ili više prijava projekata nakon rangiranja po dodatnim kriterijima imaju isti broj bodova prednost na rang-listi imaju sljedeće prijave:

1. kod potpunih prijava, prednost ima prijava nositelja projekta s ranije podnesenom prijavom projekta. Vrijeme podnošenja potpune prijave smatra se trenutak slanja (datum, sat, minuta, sekunda) istih preporučenom pošiljkom s povratnicom;
2. kod nepotpunih prijava (prijave za koje je izdan Zahtjev za D/O/I u procesu administrativne kontrole) prednost ima prijava nositelja projekta koji je u kraćem roku postupio po Zahtjevu za D/O/I. Ako nepotpune prijave imaju jednaki broj bodova i jednak vremenski rok podnošenja odgovora na dopunu, prednost imaju ranije podnesene prijave (datum, sat, minuta, sekunda).

Ako dvije ili više prijava projekata i nakon takve provjere imaju isti broj bodova, provest će se postupak izvlačenja slučajnim odabirom u prisutnosti javnog bilježnika.

### **10.1.3. DONOŠENJE ODLUKA OD STRANE UPRAVNOG ODBORA FLAG-A**

Nakon što su prijave projekta negativno ocijenjene i/ili isključene iz Analize 1/Analize 2 ili su pozitivno ocijenjene nakon Analize 2, FLAG saziva sjednicu Upravnog odbora (dalje: UO) FLAG-a kako bi članovi UO FLAG-a za svaki pozitivan i/ili negativan projekt mogli provesti glasovanje.

**Izdavanje odluka u slučaju dovoljno raspoloživih sredstava**

**U slučaju dovoljne raspoloživosti sredstava,** temeljem prijedloga rang liste projekata za dodjelu financijskih sredstava Ocjenjivačkog odbora, UO FLAG-a na sjednici donosi sljedeće odluke:

* Ako je prijava projekta negativno ocijenjena u Analizi 1/Analizi 2, izdaje se **Odluka o odbijanju projekta**, na koju **nositelj projekta ima pravo podnijeti prigovor,** sukladno poglavlju 10.1.4. ovog FLAG natječaja. U slučaju da nositelj projekta podnese prigovor na Odluku o odbijanju projekta te se isti prihvati, nakon ponovne administrativne obrade izdaje se nova odluka, zavisno o rezultatu obrade.
* Ako je prijava projekta pozitivno ocijenjena u Analizi 1 i 2, izdaje se **Odluka o odabiru projekta**, na koju **nositelj projekta ima pravo podnijeti prigovor**, sukladno poglavlju 10.1.4. ovog FLAG natječaja. U slučaju da nositelj projekta podnese prigovor na Odluku o odabiru projekta te se prigovor prihvati, nakon ponovne administrativne obrade, izdaje se **Odluka o izmjeni Odluke o odabiru projekta na koju nositelj projekta nema pravo podnijeti prigovor.**

**Izdavanje odluka u slučaju nedovoljno raspoloživih sredstava**

U slučaju nedovoljno raspoloživih sredstavaprimjenjuju se sljedeći postupci, ovisno o rezultatima administrativne provjere:

1. Ako je prijava projekta **negativn**o ocijenjena u Analizi 1/Analizi 2 izdaje se **Odluka o odbijanju projekta** na koju **nositelj projekta ima pravo podnijeti prigovor**, sukladno poglavlju 10.1.4. ovog FLAG natječaja.
2. Ako je prijava projekta **pozitivno** ocijenjena, neovisno o poziciji na rang-listi, izdaje se **Odluka o privremenom odabiru projekta.** Na navedenu Odluku nositelj projekta **ima pravo podnijeti prigovor**, sukladno poglavlju 10.1.4. ovog FLAG natječaja.

Nakon provedbe postupka rješavanja po prigovorima iz poglavlja 10.1.4. ovog FLAG natječaja FLAG utvrđuje konačni prag raspoloživosti sredstava odnosno Konačnu rang-listu i izdaju konačne odluke, u skladu sa rezultatima rješavanja po prigovoru i po potrebi ponovne Analize 1/Analize 2, i to:

1. Odluka o odabiru projekta za pozitivno ocjenjene projekte koji se nalaze iznad praga raspoloživih sredstava ili
2. Odluka o odbijanju projekta za negativno ocjenjene projekte i/ili pozitivno ocjenjene projekte koji se nalaze ispod praga raspoloživih sredstava radi nedostatnosti raspoloživih sredstava.

Na navedene odluke nositelj projekta nema pravo podnijeti prigovora.

Nakon provedbe postupka iz poglavlja 10.1.4 utvrđuje se konačni prag raspoloživosti sredstava odnosno Konačna rang lista koja je obavezan prilog Odluke o odabiru projekta ili Odluke o odbijanju projekta ili Odluke o izmjeni Odluke o odabiru projekta na koje nositelj projekta nema pravo podnijeti prigovor.

### **10.1.4. PRIGOVORI NA ODLUKE FLAG-A**

**Na odluke koje donosi FLAG** nositelj projekta ima pravo podnijeti prigovor **Komisiji za rješavanje prigovora u postupku odabira projekta Lokalne akcijske grupe u ribarstvu Alba**  (u daljnjem tekstu: **Komisija**).

Nositelj projekta može podnijeti prigovor zbog:

1. povrede postupovnih odredbi FLAG natječaja,
2. pogrešno i nepotpuno utvrđenog činjeničnog stanja,
3. pogrešne primjene pravnog propisa na kojem se temelji odluka.

**Prigovor se podnosi u roku od osam (8) kalendarskih dana od dana dostave Odluke.**

Nositelj projekta podnosi prigovor u jednom pisanom primjerku u zatvorenom paketu/omotnici isključivo preporučenom poštom s povratnicom na adresu:

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Prigovor – Mjera 4.2.1. iz LRSR FLAG-a Alba**

Na zatvorenom paketu/omotnici mora biti jasno navedeno:

* Puni naziv i adresa nositelja projekta.
* Datum i vrijeme Prigovora (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Prigovor – Mjera 4.2.1 iz LRSR FLAG-a Alba“.
* Napomena „NE OTVARATI“.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naznaku prijave projekta na koji se odnosi, puni naziv i adresu nositelja projekta, ime i prezime odgovorne osobe, naziv predmetnog FLAG natječaja, razloge prigovora, potpis odgovorne osobe i pečat (ako je primjenjivo).

Tijekom postupka rješavanja po prigovorima ne mogu se uvoditi novi dokazi. Ako se tijekom postupka rješavanja po prigovorima Komisiju čine dostupnim informacije ili činjenice koje bitno mijenjaju sadržaj već donesenih odluka, Komisija će predložiti izmjene prethodno donesenih odluka zbog ujednačenog postupanja te naložiti primjenu načela za postupanje samo u situaciji kada takva izmjena ide na korist nositelju projekta.

Nakon provedenog postupka, Komisija može:

* usvojiti prigovor i vratiti predmet ponovno u administrativnu obradu,
* odbaciti prigovor,
* odbiti prigovor.

Komisija o istoj stvari može odlučivati samo jednom te odluke donosi većinom glasova prisutnih članova u roku trideset (30) dana od dana zaprimanja prigovora. Odluke Komisije su konačne i ne mogu ni na koji način biti promijenjene od strane Upravnog odbora FLAG-a. O donesenim Odlukama FLAG je dužan obavijestiti nositelja projekta preporučenom poštom s povratnicom.

|  |
| --- |
| ***Napomena:****Nositelj projekta se, tijekom trajanja razdoblja za podnošenja prigovora, može odreći prava na prigovor koji se ne može opozvati, što se može učiniti prihvaćanjem Odluke na način da isti, putem elektroničke pošte:* *info@lagur-alba.hr**, izjavi da se odriče prava na prigovor s jasnom referencom na predmetnu Odluku. Odricanje od prava na prigovor ne može se opozvati.* |

# **11. POSTUPAK DODJELE POTPORE NA RAZINI UPRAVLJAČKOG TIJELA**

Nakon završenog procesa odabira/odbijanja projekata i izdavanja Odluka nositeljima projekata, FLAG cjelokupnu natječajnu dokumentaciju kao i sve prijave nositelja projekata dostavlja Upravljačkom tijelu na konačnu provjeru. **Upravljačko tijelo donosi Odluku o dodjeli sredstava ili Odluku o odbijanju Zahtjeva za potporu.**

**Na Odluke o dodjeli sredstava ili Odluke o odbijanju Zahtjeva za potporu koje donese Upravljačko tijelo,** korisnik može podnijeti prigovor sukladno važećem Pravilniku o provedbi LRSR koji se nalazi na mrežnim stranicama Upravljačkog tijela: <https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>

# **12. POSTUPCI U RAZDOBLJU PROVEDBE PROJEKATA/OPERACIJA**

## **12.1. IZVJEŠĆE O NAPRETKU**

Nositelji projekata kojima je Upravljačko tijelo izdalo Odluku o dodjeli sredstava dužni su **dostavljati obrazac „Izvješće o napretku“ FLAG-u svakih šest mjeseci, od donošenja Odluke o dodjeli sredstava do podnošenja konačnog Zahtjeva za isplatu.**

Izvješće o napretku sastavni je dio FLAG natječaja (Obrazac 11.ovog FLAG natječaja).

Izvješće o napretku se dostavlja u jednom zatvorenom paketu/omotnici isključivo preporučenom poštom s povratnicom na adresu:

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Izvješće o napretku – Mjera 4.2.1. iz LRSR FLAG-a Alba**

Na zatvorenom paketu/omotnici mora biti jasno navedeno:

* Puni naziv i adresa nositelja projekta.
* Naziv projekta.
* Datum i vrijeme podnošenja Izvješće o napretku (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Izvješće o napretku – Mjera 4.2.1. iz LRSR FLAG-a Alba“.
* Napomena „NE OTVARATI“.

## **12.2. ODUSTAJANJE I PONIŠTENJE OBVEZE**

U slučaju da Nositelj projekta želi odustati od dodjele potpore dužan je podnijeti Zahtjev za odustajanje.

Ako nositelj projekta podnese Zahtjev za odustajanje u fazi odabira projekta na razini FLAG-a odnosno prije dostave Izvješća FLAG-a o provedenom postupku odabira projekata Upravljačkom tijelu, FLAG će nositelju projekta izdati Potvrdu o odustajanju.

Ako nositelj projekta podnese Zahtjev za odustajanje u fazi administrativne kontrole Zahtjeva za potporu na razini Upravljačkog tijela odnosno u razdoblju nakon dostave Upravljačkom tijelu Izvješća FLAG-a o provedenom postupku odabira projekata, a prije izdavanja Odluke o dodjeli sredstava, Upravljačko tijelo će prekinuti sve aktivnosti nad Zahtjevom za potporu te će korisniku izdati Potvrdu o odustajanju.

Ako nositelj projekta podnese Zahtjev za odustajanje nakon izdavanja Odluke o dodjeli sredstava Upravljačko tijelo izdati će Izjavu o poništenju obveze.

Izjava o poništenju obveze se izdaje i u sljedećim slučajevima:

* negativnog nalaza kontrole na terenu;
* utvrđene nepravilnosti za koju je odlukom o utvrđenoj nepravilnosti određeno poništenje obveze uzimajući u obzir težinu utvrđene nepravilnosti ili u slučaju ne poduzimanja korektivnih mjera određenih radi ispravljanja utvrđene nepravilnosti u zadanom roku. Ako je utvrđena nepravilnost ujedno i sumnja na prijevaru, Upravljačko tijelo će o tome izvijestiti Državno odvjetništvo Republike Hrvatske kako bi se pokrenuo postupak pred nadležnim sudom;
* kada nositelj projekta ne poštuje odredbe Pravilnika o provedbi LRSR i/ili FLAG natječaja ili nije ispunio obveze određene Odlukom o dodjeli sredstava;
* ako nositelj projekta ne dostavi niti jedan Zahtjev za isplatu.

Nositelj projekta podnosi Upravljačkom tijelu Zahtjev za odustajanje s jasnom referencom na FLAG natječaj i Odluku o dodjeli sredstava, ako je primjenjivo, preporučenom poštom s povratnicom na adresu Upravljačkog tijela (Ministarstvo poljoprivrede, Uprava ribarstva, Ulica grada Vukovara 78, 10 000 Zagreb uz napomenu: Zahtjev za odustajanje u okviru provedbe LRSR).

**Nositelj projekta dužan je o podnošenju Zahtjeva za odustajanje obavijestiti i FLAG Alba** na adresuelektroničke pošte*:* info@lagur-alba.hr .

## **12.3. PROMJENE U PROJEKTIMA/OPERACIJAMA**

Promjene u projektima/operacijama u okviru provedbe LRSR podrazumijevaju promjenu podataka koji se odnose na podnesenu prijavu, a uključuju:

1. promjenu podataka o nositelju projekta (npr. promjene njegova naziva, osobe ovlaštene za zastupanje, adrese sjedišta, imena banke i/ili broja žiro-računa banke/IBAN, model i/ili poziv na broj primatelja na koji će mu biti isplaćena sredstva);
2. promjenu podataka koji su temelj za provjeru udovoljavanja uvjetima i kriterijima prihvatljivosti sukladno Pravilniku o provedbi LRSR i/ili FLAG natječaju;
3. ostale promjene u projektu/operaciji bez kojih se projekt/operacija ne može provesti ili koje imaju utjecaj na poboljšanje provedbe projekta/operacija, koje su nastale do podnošenja Zahtjeva za isplatu.

**Nositelj projekta je dužan Upravljačkom tijelu podnijeti Zahtjev za odobrenje promjena u operacijama u okviru provedbe LRSR u roku od 15 radnih dana od njihova nastanka.**

Detaljnije upute i obveze nositelja projekta definirane su Pravilnikom o provedbi LRSR koji se nalazi na mrežnim stranicama Upravljačkog tijela:

<https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>

## **12.4. KONTROLA NA TERENU I POSJETA OPERACIJI**

**Kontrolu na terenu provode djelatnici Upravljačkog tijela** prije plaćanja i tijekom petogodišnjeg razdoblja nakon izvršenog konačnog plaćanja, po potrebi u bilo kojem trenutku od dana podnošenja prijave na FLAG natječaj, do isteka pet godina od izvršenog konačnog plaćanja.

Osim djelatnika Upravljačkog tijela kontrolu na terenu mogu provoditi i djelatnici Tijela za ovjeravanje, Tijela za reviziju, predstavnici Europske komisije, predstavnici Europskog ureda za borbu protiv prijevara, Europski revizorski sud i ostala revizorska/nadzorna tijela.

**Detaljni način obavljanja kontrole na terenu od strane Upravljačkog tijela te obveze korisnika propisane su u Priručniku za korisnike Operativnog programa za pomorstvo i ribarstvo 2014.-2020. o provedbi kontrole na terenu i obvezama korisnika, koji je dostupan na mrežnim stranicama Upravljačkog tijela (**[**https://euribarstvo.hr/propisi-smjernice/**](https://euribarstvo.hr/propisi-smjernice/)**).**

**FLAG-ovi provode kontrolu na terenu u obliku posjeta operaciji** prije plaćanja i po potrebi tijekom petogodišnjeg razdoblja nakon izvršenog konačnog plaćanja za sve Zahtjeve za isplatu za operacije u okviru provedbe LRSR.

Posjeta operaciji koju provode FLAG-ovi obuhvaća samo fizički segment operacije, kojom se potvrđuje završetak i funkcionalnost operacija, postojanje roba/usluga prijavljenih putem Zahtjeva za isplatu te provedba mjera informiranja i promidžbe, ako je primjenjivo.

Osim redovnih posjeta operaciji, iste se mogu obavljati i u bilo kojem trenutku od dana podnošenja prijave projekta do isteka pet (5) godina od izvršenog konačnog plaćanja.

Posjet operaciji se može najaviti do 48 sati prije njenog provođenja. Pritom je potrebno paziti da se ranijom najavom ne naruše ciljevi i svrha posjeta operaciji. Nositelj projekta te osobe koje su s njim povezane u vezi predmetne operacije, a podliježu nadzoru ovlaštenih osoba, dužne su omogućiti obavljanje posjete operaciji, pružiti potrebne podatke i obavijesti te osigurati uvjete za nesmetan rad djelatnika FLAG-a koji provode posjetu.

## **12.5. ISPLATA SREDSTAVA**

### **12.5.1. PODNOŠENJE ZAHTJEVA ZA ISPLATU OD STRANE NOSITELJA PROJEKTA**

Sredstva potpore za provedbu projekta/operacije u okviru LRSR isplaćuju se nositelju projekta **na temelju Zahtjeva za isplatu za operacije u okviru provedbe LRSR (dalje u tekstu: Zahtjev za isplatu) jednokratno ili u ratama.**

**Ako se sredstva isplaćuju jednokratno** nositelj projekta FLAG-u dostavlja Zahtjev za isplatu za projekte/operacije u okviru provedbe LRSR sa sadržanim ukupnim troškovima projekta/operacije, ali ne dovodeći u pitanje krajnji rok definiran poglavljem 4.3 ovog FLAG natječaja.

**Ako se sredstva potpore isplaćuju u ratama**, nositelj projekta FLAG-u dostavlja Zahtjev za isplatu sa sadržanim troškovima dijelova projekta/operacije za koje je odobrena potpora, nastalima u obračunskom razdoblju, u roku od 30 dana od završetka obračunskog razdoblja na koje se Zahtjev za isplatu odnosi, ali ne dovodeći u pitanje krajnji rok definiran poglavljem 4.3 ovog FLAG natječaja.

Aktivnosti projekta za koje se podnosi Zahtjev za isplatu podrazumijevaju pojedine

 troškove koji se mogu smatrati zasebnim cjelinama u okviru provedbe aktivnosti projekta.

Sredstva potpore za koje se dostavlja Zahtjev za isplatu se ne isplaćuju za pojedine aktivnosti i/ili troškove koji su djelomično fizički provedeni i plaćeni u trenutku podnošenja Zahtjeva za isplatu.

Obračunsko razdoblje za koje se dostavlja Zahtjev za isplatu traje najmanje 60 dana, a počinje teći istekom prethodnog, osim prvog obračunskog razdoblja koje počinje teći od dana stupanja na snagu Odluke o dodjeli sredstava.

**Predfinanciranje projekta/operacije nije moguće.** Troškovi obuhvaćeni Zahtjevom za isplatu moraju biti u cijelosti plaćeni. Sva plaćanja moraju se potkrijepiti računima ili drugim dokumentima koji dokazuju nastanak troška i dokumentima koji dokazuju plaćanje. **Plaćanja u gotovini nisu prihvatljiva.**

Za plaćanja izvršena u stranoj valuti obračunat će se:

1. protuvrijednost u kunama po tečaju Europske komisije, u mjesecu podnošenja Zahtjeva za isplatu Upravljačkom tijelu iskazanom na šest decimala;
2. u slučaju da je korisnik kupio strana sredstva plaćanja po nižem tečaju od Europske komisije u mjesecu podnošenja Zahtjeva za isplatu iskazanom na šest decimala, isplata potpore temeljit će se na ostvarenom tečaju.

**Prilikom podnošenja Zahtjeva za isplatu, nositelj projekta obvezno FLAG-u dostavlja ispunjene obrasce i dokumentaciju kako je navedeno u Prilogu II ovog FLAG natječaja.**

**Zahtjev za isplatu se podnosi u jednom zatvorenom paketu/omotnici preporučenom poštom s povratnicom na adresu:**

**Lokalna akcijska grupa u ribarstvu Alba**

**Rudarska 1, 52 220 Labin**

**NE OTVARATI: Zahtjev za isplatu – Mjera 4.2.1. iz LRSR FLAG-a Alba**

Na zatvorenom paketu/omotnici mora biti jasno navedeno:

* Puni naziv i adresa nositelja projekta.
* Naziv projekta.
* Datum i vrijeme podnošenja Zahtjeva za isplatu (dan, sat, minuta, sekunda) kojeg popunjava davatelj poštanske usluge.
* Identifikacijska oznaka „Zahtjev za isplatu – Mjera 4.2.1 iz LRSR FLAG-a Alba“.
* Napomena „NE OTVARATI“.

### **12.5.2. OBRADA ZAHTJEVA ZA ISPLATU I DONOŠENJE ODLUKA**

Zahtjev za isplatu s pripadajućom dokumentacijom iz Priloga II, koji je temelj za isplatu potpore, u ime nositelja projekta, Upravljačkom tijelu podnosi FLAG., sukladno Čl. 39. st. 2. Pravilnika o provedbi LRSR.

Prije podnošenja Zahtjeva za isplatu Upravljačkom tijelu FLAG je dužan provesti prethodnu administrativnu provjeru potpunosti i pravovremenosti Zahtjeva za isplatu i priložene dokumentacije te posjet lokaciji operacije.

Za nepotpun Zahtjev za isplatu FLAG će nositelju projekta izdati Zahtjev za dopunu/obrazloženje/ispravak (D/O/I) kojim će od nositelja projekta tražiti dostavljanje dokumentacije koja nedostaje. Nositelj projekta dužan je dostaviti traženu dokumentaciju u roku od deset (10) radnih dana od dana zaprimanja Zahtjeva za dopunu/obrazloženje/ispravak. Ako tražena dokumentacija ne bude poslana u zadanom roku, smatrat će se da je nositelj projekta odustao od cijeloga ili od dijela iznosa potpore za koji dokumentacija nije dostavljena, a o čemu FLAG obavještava Upravljačko tijelo u okviru Izvješća o provedenim provjerama operacije. Zahtjev za D/O/I dostavlja se nositelju projekta preporučenom poštom s povratnicom i/ili elektroničkim putem na način kako je detaljnije opisano u dijelovima 9.4 i 9.5. ovog FLAG natječaja.

**FLAG Upravljačkom tijelu dostavlja Zahtjev za isplatu koji je podnio nositelj projekta i Izvješće o provedenim provjerama projekta/operacije u roku od petnaest (15) radnih dana od prvog sljedećeg dana nakon dana zaprimanja potpunog Zahtjeva za isplatu od strane nositelja projekta.**

Nakon provedene administrativne kontrole Zahtjeva za isplatu i, po potrebi, kontrole na terenu, Upravljačko tijelo će donijeti:

1. Odluku o isplati, ili
2. Odluku o odbijanju Zahtjeva za isplatu.

Odluka o odbijanju Zahtjeva za isplatu izdaje se zbog:

* neispunjavanja uvjeta propisanih Pravilnikom o provedbi LRSR i/ili Odlukom o odabiru projekta i/ili Odlukom o dodjeli sredstava;
* neprihvatljivosti svih troškova navedenih u Zahtjevu za isplatu;
* onemogućavanja obavljanja kontrole na terenu ili negativnog nalaza kontrole na terenu;
* utvrđene nepravilnosti prije isplate potpore ako je odlukom o utvrđenoj nepravilnosti određeno odbijanje zahtjeva za isplatu uzimajući u obzir težinu utvrđene nepravilnosti ili u slučaju ne poduzimanja korektivnih mjera određenih radi ispravljanja utvrđene nepravilnosti u zadanom roku;
* utvrđene nepravilnosti kod koje je utvrđena i sumnja na prijevaru, a sredstva potpore nisu isplaćena korisniku. Upravljačko tijelo će zbog sumnje na prijevaru izvijestiti Državno odvjetništvo Republike Hrvatske kako bi se pokrenuo postupak pred nadležnim sudom.

Ako se tijekom obrade Zahtjeva za isplatu utvrdi nepravilnost, a koju odlukom o utvrđenoj nepravilnosti nije određeno odbijanje Zahtjeva za isplatu u cijelosti, Upravljačko tijelo će odbiti iznos nepravilnog troška od Zahtjeva za isplatu i izdati Odluku o isplati u kojoj će ukupan iznos biti umanjen za iznos nepravilnog troška.

Isplate, sukladno Odlukama Upravljačkog tijela o isplati, provodi Agencija za plaćanja u poljoprivredi, ribarstvu i ruralnom razvoju. Odobrena sredstva potpore bit će isplaćena nositelju projekta na bankovni račun naveden u prijavi ili Zahtjevu za isplatu (ako je isti promijenjen u odnosu na onaj naveden u prijavi projekta).

Nositelju projekta se ne može isplatiti potpora u iznosu višem od iznosa navedenog u Odluci o odabiru projekta na FLAG razini ili u Odluci o dodjeli sredstava.

U slučaju potrebe za promjenom podataka u Odluci o isplati, nositelju projekta će biti izdana Odluka o izmjeni odluke o isplati.

Na Odluke o isplati, Odluke o Izmjeni odluke o isplati ili Odluke o odbijanju Zahtjeva za isplatu **koje donese Upravljačko tijelo,** nositelj projekta može podnijeti prigovor sukladno važećem Pravilniku o provedbi LRSR koji se nalazi na mrežnim stranicama Upravljačkog tijela: <https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/>

U odnosu na nositelja projekta spram kojeg je donesena Odluka o dodjeli sredstava od strane Upravljačkog tijela, isti je slobodan obratiti se FLAG-u radi pojašnjenja njegovih obaveza prilikom podnošenja Zahtjeva za isplatu i dr.

## **12.6. POVRAT SREDSTAVA**

Upravljačko tijelo će Odlukom o povratu sredstava od nositelja projekta zahtijevati povrat u slučaju:

1. administrativne pogreške/pogrešne isplate;
2. nepravilnosti utvrđene nakon isplate.

Povrat sredstava definiran je čl. 48. i čl. 49. Pravilnika o provedbi LRSR.

## **12.7. ČUVANJE DOKUMENTACIJE**

Obveze, način i oblik te rokovi čuvanja dokumentacije koji se odnose na nositelja projekta čiji je projekt odabran na ovom FLAG natječaju propisani su Uputama za čuvanje dokumentacije u okviru provedbe i kontrole operacija koje se financiraju iz Europskog fonda za pomorstvo i ribarstvo (EFPR) koje su obavljene na mrežnim stranicama Upravljačkog tijela (<https://euribarstvo.hr/propisi-smjernice/>).

## **12.8. INFORMIRANJE I VIDLJIVOST**

Pravila i upute za provedbu mjera informiranja i promidžbe koje se odnose na nositelja projekta čiji je projekt odabran na ovom FLAG natječaju propisana su Pravilima i uputama za provedbu mjera informiranja i promidžbe u okviru provedbe i kontrole operacija koje se financiraju iz Europskog fonda za pomorstvo i ribarstvo (EFPR) objavljene su na mrežnim stranicama Upravljačkog tijela (<https://euribarstvo.hr/propisi-smjernice/>).

**Nositelj projekta je dužan voditi računa o pravilima i uputama za provedbu mjera informiranja i promidžbe i u slučaju kada započne provedbu operacije koju je prijavio za financiranje putem ovog FLAG natječaja prije dobivanja Odluke o dodjeli sredstava od strane Upravljačkog tijela.**

# **13. POPIS DOKUMENTACIJE FLAG NATJEČAJA**

**Obrasci:**

Obrazac 1.A Zahtjev za potporu

Obrazac 1.B Zahtjev za potporu – Lista troškova

Obrazac 1.C Održivost projekta (ako je primjenjivo)

Obrazac 2.A Izjava nositelja projekta - prijavitelja (za samostalne projekte/operacije)

Obrazac 2.B Izjava nositelja projekta – projekti u partnerstvu (za projekte/operacije u partnerstvu)

Obrazac 3. Izjava partnera u projektu

Obrazac 4. Sporazum o partnerstvu

Obrazac 5. Izjava o veličini poduzeća (ako je primjenjivo)

Obrazac 6. Izjava o nepostojanju sukoba interesa između korisnika i ponuditelja

Obrazac 7. Izjava o nepostojanju vlasničke povezanosti (između ponuditelja u istom ulaganju)

Obrazac 8. Sažetak izbora ponuda

Obrazac 9. Izjava vlasnika-suvlasnika (ako je primjenjivo)

Obrazac 10. Zaposlenici

Obrazac 11. Izvješće o napretku

Obrazac 12.A Zahtjev za isplatu

Obrazac 12.B Zahtjev za isplatu - Izjava o izdacima

**Prilozi:**

PRILOG I Popis dokumentacije za podnošenje Zahtjeva za potporu

PRILOG II Popis dokumentacije za podnošenje Zahtjeva za isplatu

PRILOG III. Vodič - Definicija MSP-a

Dokumentacija Ministarstva poljoprivrede, Uprave ribarstva objavljena je na web stranicama [www.euribarstvo.hr](http://www.euribarstvo.hr), a ista u nastavku je informativnog karaktera (nositelj projekta/partner je obvezan koristi važeću dokumentaciju):

[Pravilnik o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (NN 27/19 i](https://narodne-novine.nn.hr/clanci/sluzbeni/2019_03_27_556.html) 77/2020)

[Pravila i upute za nositelje projekata za provedbu nabave u okviru provedbe lokalnih razvojnih strategija u ribarstvu](https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/)

[Zahtjev za odobrenje promjena u operacijama u okviru provedbe LRSR](https://euribarstvo.hr/natjecaji/novi-pravilnik-o-uvjetima-kriterijima-nacinu-odabira-financiranja-i-provedbe-lokalnih-razvojnih-strategija-u-ribarstvu-2019-godina/%29.%20%20)

[Obvezna dokumentacija uz Zahtjev za odobrenje promjena u operacijama u okviru provedbe LRSR](https://euribarstvo.hr/files/Popis-dokumentacije_Zahtjev-za-odobrenje-promjena-operacije.pdf)

[Upute za čuvanje dokumentacije u okviru OP za pomorstvo i ribarstvo Republike Hrvatske za programsko razdoblje 2014. – 2020.](https://euribarstvo.hr/files/Upute-za-%C4%8Duvanje-dokumentacije.pdf)

[Pravila i upute za provedbu mjera informiranja i promidžbe u okviru Operativnog programa za pomorstvo i ribarstvo Republike Hrvatske za programsko razdoblje 2014.-2020.](https://euribarstvo.hr/files/Pravila-i-upute-za-provedbu-mjera-informiranja-i-promid%C5%BEbe_prosinac-2019.pdf)

[Priručnik za korisnike Operativnog programa za pomorstvo i ribarstvo 2014-2020 o provedbi kontrole na terenu i obvezama korisnika](https://euribarstvo.hr/files/Priru%C4%8Dnik-za-korisnike-Operativnog-programa-za-pomorstvo-i-ribarstvo-2014-2020_kontrola-na-terenu.pdf)

[Obrazac Zahtjeva za kontrolu na terenu u ranijoj fazi](https://euribarstvo.hr/files/Obrazac-Zahtjeva-za-kontrolu-na-terenu-u-ranijoj-fazi.pdf)

[Uputa korisnicima za popunjavanje obrasca Zahtjeva za kontrolu na terenu u ranijoj fazi](https://euribarstvo.hr/files/Uputa-za-popunjavanje-obrasca-Zahtjeva-za-kontrolu-na-terenu-u-ranijoj-fazi.pdf)

[Vodič za upis u evidenciju korisnika potpora](https://euribarstvo.hr/files/Vodi%C4%8D-za-upis-u-Evidenciju-korisnika-potpora-u-ruralnom-razvoju-i-ribarstvu-3.pdf)

Vizualni identitet i knjiga grafičkih standarda dostupni su na <https://euribarstvo.hr/propisi-smjernice/>

1. NN: kratica za „Narodne Novine“ [↑](#footnote-ref-1)
2. Od ukupne javne potpora u iznosu od 14.709.158,75 HRK, 12.502.784,94 HRK je iz proračuna EU, a 2.206.373,81 HRK iz državnog proračuna RH. [↑](#footnote-ref-2)
3. Napomena: Iznos u EUR sukladan je odobrenom u LRSR, dok je iznos u HRK sukladan tečaju 1EUR = 7,4195 HRK prema iznosu navedenom u Odluci o odobrenju LRSR izdanoj od Upravljačkog tijela. Postupak dodjele potpore na razini Upravljačkog tijela: Preračun eura u kune obavljat će se po tečaju Europske komisije (ECB), u mjesecu donošenja Odluke o dodjeli sredstava u skladu s člankom 35. Pravilnika o provedbi LRSR. [↑](#footnote-ref-3)
4. Za izračun protuvrijednosti u kunama koristiti mjesečni tečaj utvrđen od Europske komisije za mjesec u kojemu se podnosi prijava projekta. Web adresa za uvid u navedeni tečaj je: <https://ec.europa.eu/info/funding-tenders/how-eu-funding-works/information-contractors-and-beneficiaries/exchange-rate-inforeuro_en>. [↑](#footnote-ref-4)
5. Za izračun protuvrijednosti u kunama koristiti mjesečni tečaj utvrđen od Europske komisije za mjesec u kojemu se podnosi prijava projekta. Web adresa za uvid u navedeni tečaj je: <https://ec.europa.eu/info/funding-tenders/how-eu-funding-works/information-contractors-and-beneficiaries/exchange-rate-inforeuro_en>. [↑](#footnote-ref-5)
6. Primjerice Aktivnost 2. Aktivnosti čišćenja morskog okoliša i obalnih područja FLAG-a i Aktivnost 4. Aktivnosti istraživanja podmorja te ispitivanja i praćenja kakvoće mora u svrhu izrade znanstveno – stručnih studija ili publikacija za potporu održivom razvoju ribarstva i akvakulture na području FLAG-a čine dvije vrste aktivnosti [↑](#footnote-ref-6)
7. Boduje se samo nositelj projekta, ne i partner ukoliko on postoji u projektu [↑](#footnote-ref-7)
8. FTE Full Time Equivalent = Ekvivalent punog radnog vremena – podatak koji se odnosi na broj zaposlenih s kraćim od punog radnog vremena u ekvivalentu broja zaposlenih s punim radnim vremenom. Npr. dvije osobe od kojih svaka radi pola radnog vremena prikazuju se kao jedna u ekvivalentu punog radnog vremena (0,5+0,5=1). Da bi korisnik ostvario bodove po ovome kriteriju dužan je ispuniti Obrazac 10. Zaposlenici. Povećanje broja zaposlenika u odnosu na prethodnu godinu, odnosno novo zapošljavanje mora biti vidljivo najkasnije u periodu od dvije godine od datuma konačne isplate potpore. [↑](#footnote-ref-8)
9. Rok se računa od prvog sljedećeg dana od primitka akta i počinje teći početkom prvog sata prvoga dana i završava istekom posljednjeg sata zadnjeg dana tog roka. Državni blagdani, subote i nedjelje ne utječu na početak i tijek roka. [↑](#footnote-ref-9)